Kamal Quliyev: "Məni yoldan çıxardılar" - MÜSAHİBƏ » Sportnet.az\nTarix: 30-07-2019, 18:01 Baxış sayı: 965 > Bölmə: Futbol / Milli komanda / Topaz Premyer Liqası / Slider / Qırmızı\nAzərbaycan milli komandasının sabiq futbolçusu Kamal Quliyev AutoCity.az-ın "Onun arabası var" rubrikası üçün müsahibə verib. Ötənlərin tanınmış cinah oyunçusu son zamanlar barəsində yayılan söz-söhbətlərə, marşrut mikroavtobusu sürməsinə dair iddalara münasibət bildirib, maşınlara olan həvəsindən danışıb. Sportnet.az həmin müsahibənin ikinci hissəsini təqdim edir...\n- Yeni maşınınız necə idi?\n- Maşallah, maşın deyirəm sənə! Şəhərdə barmaqla sayılacaq, görməyə iki göz istəyəcək avtomobil idi. Qara rəngli, ön və arxası gözəl yığılmış, diskləri göz oxşayan, qız-gəlin gözəlliyinə malik maşın! Amma o maşını özüm az sürdüm. Atam bir neçə dəfə rayona gedib-gəldi. Demə, arxa nömrəsi kvadrat formalı "lipa" imiş. Mərəzə postunda polislər saxlayıblar. Atam sənədi təqdim edib. Fikirləşib ki, düz olar da. Yoxlayanda görüblər ki, nömrə "lipa"dır. Maşını cərimə meydançasına aparıblar. Atam oradan zəng edib "Ay oğul, buna bir ətək pul vermisən. Necə oldu ki, nömrəsi belə çıxdı?" dedi. O avtomobili mənə satan şəxs bir nəfərin nömrəsini vermişdi ki, problem olsa, onu yığarsan. O nömrəyə yığdım, o da polisə zəng etdi və maşını cərimə meydançasından buraxdılar.\n- Bəs niyə sonradan sürə bilmədiniz?\nAtam gələn kimi dedi: "Bu maşın bir gün də burada qala bilməz, satılmalıdır! Belə sənədsiz maşın mənə lazım deyil". Mən isə "Sənədsiz niyə olur ki? Bircə nömrənin sənədi yoxdur, onu da düzüb-qoşarıq" cavabını verdim. Amma atam onu arvad-uşaqla yolda qoyan maşının qapıdan çıxmalı olduğunu israrla bildirdi. Aparıb qapalı dayanacağımıza qoymasını xahiş etdim. Özüm xaricdən növbəti qayıdışımda maşın alverçisi olan dostumda "BMW 745 Bumer" görüb gözüm tutdu. Maşınlarımızı dəyişməyimizi xahiş etdim. Amma o cavab verdi ki, dəyişmir, satır. Belədə öz AMG-mi Zaur Ramazanova satdım. Zaur mənim maşınımdan ötrü ölürdü. Avtomobilimi qardaşı üçün aldı. Amma səhv etmirəmsə, sonradan Heydər Əliyev prospektində aşırdı.\n- "Bumer"in taleyi necə oldu?\n- Onu "Karvan"da oynadığım vaxt sürürdüm. Yevlaxa gedib-gəlirdim. Daha sonra Samir Əliyev və mən hərəyə bir BMW 745 aldıq. Onun nömrəsinin sonu 007, məndə isə 006 idi. Səhv etmirəmsə, Samir o maşını hələ də sürür. Maşınlarımın içərisində ən sürüləsi maşın elə BMW-lər olub. BMW-dən bundan başqa maşın yoxdur!\n- Bəs "Range Rover"i nə zaman aldınız?\n- Bir alverçi vardı, hər dəfə yanımıza yeni maşın gətirirdi. Mənim "745"im isə başıma bəla oldu. O maşın yerdən çox, evakuatorda gəzdi. Xaricə oynamağa, təlim-məşq toplanışlarına gedirdim, qayıdanda hamı mənə deyirdi: "Bu maşın bizi yollarda qoyur, hara gediriksə, evakuator çağırmalı oluruq". Bax, bu cür yığmışdı məni boğaza. Bayaq dediyim "Topaz"larına "krışa"lıq etdiyim oğlanlar - necə ki, indiki məşqçilərə "day-day"lıq edirlər - mənə söylədilər: "Sən bizə bu qədər hörmət, pul-parasız qardaşlıq edirsən, biz də sənə jest etmək istəyirik. Ürəyin istəyən maşını seç, sal kreditə, onun kreditini sənə veririk". Beləcə məni yoldan çıxardılar. Özüm də maşınımdan bezmişdim axı... Axırda saqqızımı oğurladılar, mən də razılaşdım. BMW-ni 55 minə satıb, 125 minə təzə "Range Rover" aldım. Alverçinin qardaşı da 5 min manat "mübarək olsun" verdi. Beləliklə, 120 min manata kreditə saldılar. Aybaay da krediti o insanlar ödədilər. Mənim heç xəbərim də olmadı. Tam ödəyib bitirdilər.\n- O maşın Sizdə nə qədər qaldı?\n- 7-8 il. 4 il əvvəl isə satdım.\n- Bəs bundan sonra sadə avtomobil də almadınız?\n- Mən indi də o "Range Rover"dən, BMW-dən ala bilərəm. Bu dəqiqə gedim 70 - 80 min civarında maşın alım qoyum altıma. Amma axı neynirəm? Elə o maşını aldığım vaxt 5-6 min, bəlkə də 10 min manat uduzuram. Ondansa verərəm başqa işlərə... Ağlım olmayıb ki, yapışmışam onlardan. O qədər görüləsi işlər olub ki, vaxtında görməmişik.\n- Maşından bezmisiniz?\n- Konkret, bezmişəm. Maşın sürməkdən bezmişəm. Bilirsən niyə? Avropalılardan fərqimiz odur ki, biz maşına şan-şöhrət, onlar isə sadəcə, nəqliyyat vasitəsi kimi baxırlar. Bu gün "Oka" alıb sürsəm, deyəcəklər: "Kamala bax, nə gündədir? Bu, yenə uduzub, "Range Rover"dən "Oka"ya düşüb". Daha fikirləşməyəcəklər ki, Kamal hər şeyi nəzərə alıb qənaət edir. Bəlkə mənim evimdə dördqapılı, toya-bayıra getməyə başqa maşınım da var?! Görsələr ki, 30-40 minlik maşın sürürəm, "Bu, yenə özünü tutdu, "Topaz"da partlatdı" deyəcəklər. Belə dedi-qodular həmişə mümkündür. Mən bunlara normal baxıram. Çünki tanınmış insanam, bu sahəyə də yaxınam. Məni tanıyanlar da, tanımayıb ağzına gələni yazanlar da var. Onların hamısına cavab verə bilmərəm. Bir Allah, bir də səni tanıyan insanlar necə olduğunu bilirlər. Vəssalam! Bizim də dövran yenidən qayıdar.\n- Maşınları tez-tez dəyişən futbolçulara münasibətiniz necədir?\n- "Neftçi"də işlədiyim vaxt futbolçu Cavid İmamverdiyev tez-tez avtomobil dəyişirdi. Ona "Cavid, az al, az dəyiş maşınları. Hərəsində 10 - 15 min uduzursan. Sonra peşman olacaqsan" deyirdim. Özümdən misal çəkirdim ki, vaxtilə atama qulaq asmırdım. "Maşındır da, canın sağ olsun" deyirdim.\n- Heç qəzaya düşmüsünüz?\n- Bəs polis Sizə "ilişib"?\n- Heç vaxt. Çünki mənə həmişə hörmət ediblər. Sağ olsunlar. Əlbəttə, həmişə hörmət-hörmətə bağlı olub.\n- Qayda pozuntusuna çoxmu yol vermisiniz?\n- O qədər olub ki... Kameralar peyda olanadək başdan-ayağa qayda pozuntularım olub. Ürəyim istəyəndə əks istiqamətdə, qırmızı işıqda hərəkət etmişəm. Hərdən adama belə istək gəlir. Görürsən ki, yanından keçən bir uşaq özünü böyük kimi aparmaq istəyir. O zaman bir dəfə qaz verirdim, deyirdim ki, bunu belə edirlər, elə yox! Sürüb çıxıb gedirdim. Olurdu belə cavanlıq hissləri.\n- Ən çox sürətiniz nə qədər olub?\n- 170 km/saat sürətlə. Bir dəfə Yevlaxdan qayıdanda "Karvan"da komanda yoldaşım olmuş Zaur Ramazanovla bəhsə çıxmışdıq. Gəlib-gördük ki, Ceyrankeçməzdən bir "Jeep" başıaşağı körpüdən düşüb. Meyitləri dağın döşünə sıra ilə düzmüşdülər. Bu acı mənzərəni görən kimi maşında ayaqlarım əsməyə başladı. Ora qədər 160-170 "çapırdıq". Bunu görəndən sonra daha maşın sürə bilmədik. O vaxtdan 120 km/saat-dan yüksək sürətlə sürmədim. Yüksək sürətlə sürməkdən danışanda mənimlə qurtar, dostum Namiqdən (yanındakını göstərir - red.) danış. Kaş, bir yerə tələsəydin, o da səni aparaydı. Sumqayıtdan "Xəzər TV"yə getməyə tələsdikdə, Namiqi axtarıram. O, məni 17 dəqiqəyə burdan televiziyaya çatdırıb.\n- Bəs mikroavtobuslarınız xeyir gətirir?\n- Allah bərəkət versin. Allah qara camaatımızın, el-obamızın ruzisini versin, canlarını sağ etsin. Hazırda bir "Ford"um, iki dənə "Mercedes Sprinter"im var. Bəzən söz-söhbətlərə son qoymaq üçün yenidən bahalı avtomobil almağı düşünürəm. İstəyirəm ki, dekabrda belə bir maşın alıb atım altıma, bu dedi-qodu da qurtarsın. Bezmişəm artıq (gülür). Mikroavtobuslarımın qiymətləri də ucuz deyil. Hərəsi 40-45 minədir. Hələ birini də almaq istərəm. Ağsuya, rayonlara sərnişin daşımaqla məşğulam. Sürücülərim var, hərdən özüm də sürürəm. İstəyim məşqçiliyə qayıtmaqdır. Amma sürücülük də utanılası bir şey deyil. Maşınlar xarab olmasa, ayıma 5-10 min manat qazanıram. Biri var alnıaçıq, üzüağ, biri də var söhbətimizin əvvəlində dediyim şəxslər kimi yaşamaq. Hansı yaxşıdır?\nTarix: 5-09-2019, 10:02 Bölmə: Futbol / AVRO-2020 / Milli komanda / Müsahibə / Slider / Qırmızı\nTarix: 12-09-2019, 18:32 Bölmə: Futbol / Topaz Premyer Liqası / Slider / Qırmızı\nTarix: Dünən, 17:50 Bölmə: Futbol / Dünya futbolu / Avropa Liqası / Slider / Qırmızı\nTarix: 11-09-2019, 01:20 Bölmə: Futbol / AVRO-2020 / Dünya futbolu / Video / Sportnet TV\nTarix: 10-09-2019, 11:59 Bölmə: Digər / Formula 1


Ağıllı sistem zərurəti – Novator.az\nAzərbaycan hökuməti 2015-ci il böhranından, devalvasiyalardan, neftin qiymətinin kəskin enməsindən sonra ayılıb aqrar sahəni prioritet elan etdi. Amma hər sahədə olduğu kimi aqrar sahəyə də elmi yanaşma olmadı. Pambıq sevdası qabardı, əmrlə pambıq əkildi – suvarma problemi yaşandı, digər sahələrə su çatmadı, heyvandarlığın örüş yerləri tutuldu, yem bazası daraldı, yem bahalaşdı, nəticədə ət də bahalaşdı.\nSonra şərabçılıq sevdası yarandı, elə bildilər şərab bazarı asan bazardır, üzüm əkdin, sıxdın, şüşəyə doldurdun – vəssalam, hamı alacaq. Son 3 ildə şərab ixracı hər il azalır, idxalı isə artır, çünki şərabdan öncə onun hekayəsini yaratmalısan, o hekayəni “satmalısan”, yeni bazarlara çıxış əldə etmək haqqında düşünməlisən, sertifikatlaşma məsələsini həll etməlisən, məhsulun keyfiyyətli, həm də ucuz olmalıdır.\nSonra fındıqçılıq sevgisi baş qaldırdı, amma yenə də sertifikat, keyfiyyət və qablaşdırma öncədən həll edilmədiyindən bazarlara çıxmaq çətinləşdi, ildən-ilə fındıq istehsalı və ixracı azalmağa başladı.\nPomidor-xiyar, xurma ənənəvi sevdamız idi, bu sahədə də yeni bazarlara çıxış strategiyası olmadığı, tək bir Rusiya bazarından asılılıq yarandığı üçün “şimal ayısı” istəyəndə sərhədi bağladı, təzyiqlər etdi, istəyəndə açdı, bu sahədə də dayanıqlı inkişaf strategiyası yaranmadı.\n…İnsan övladı təxminən 10-12 min il əvvəl Mesopotamiyada ilk dəfə əkin-biçinlə məşğul olmağa başladı, suvarmanı, əkməyi, primitiv seleksiyanı öyrəndi, insanlıq tarixi dəyişdi, oturaq həyat yarandı. Azərbaycan hökumətinin aqrar siyasəti fəlsəfi olaraq hələ də qədim Mesopotamiya səviyyəsində qalıb: əl əməyindən geniş istifadə, məhsuldarlıqla bağlı problemlər, suvarmaya primitiv yanaşma, seleksiya işinin zəifliyi, kənd təsərrüfatında elmin özünə yer tapmaması – bütün bunlar aqrar sektorun zəif nöqtələridir.\nHökumət anlamır ki, indiki yanaşma ilə aqrar sektor valyuta gətirən deyil, dollar aparan sahədir. Məsələn, bu ilin ilk rübündə 500 milyon dollarlıq qeyri-neft məhsulu ixrac edilib: bura qızıl, qara və əlvan metallar da daxildir. Amma bir rəqəmə diqqət edək: fəxr etdiyimiz meyvə-tərəvəz ixracı 3 ayda cəmi 97 milyon dollar olub, meyvə-tərəvəz idxalımız isə 73 milyon dollar göstərilib – cəmi 24 milyon dollarlıq müsbət saldomuz var.\nÇay ixracı ilə öyünürük, bu ilin ilk 3 ayında 2 milyon dollarlıq çay satmışıq, 12,7 milyon dollarlıq idxal etmişik, bu sahədə 10,7 milyon dollarlıq mənfi saldomuz var.\nAlkoqollu və alkoqolsuz içkilərdə 3 aylıq ixracımız 3,4 milyon dollar olub, idxalımız isə 13,3 milyon dollar – mənfi saldomuz 10 milyon dollara yaxındır.\nBitki və heyvan mənşəli piylər və yağların ixracı bu ilin ilk 3 ayında 8,4 milyon dollar olub, idxalı isə 63 milyon dollar – mənfi saldo 54,6 milyon dollar təşkil edib.\nBunlar hələ məsələnin görünən tərəfidir. Güclü aqrar sektor yaratmaq üçün ölkə olaraq bizim güclü elmi bazamız olmalıdır. Bu gün toxumlar, gübrələrin böyük bir qismi, dərmanlar, damazlıq heyvan, quş, yumurta, qablaşdırmada istifadə edilən materiallar, suvarma sistemləri, avadanlıqlar, texnika və onların ehtiyat hissələri – bütün bunlar xaricdən alınır. Əminliklə demək olar ki, xaricə satdığımız aqrar sektor məhsullarından əldə edilən valyutanın azı 3-4 qatını xaricə çıxartmaqla elə həmin aqrar sektora lazım olanları alırıq. Belə aqrar sektor inkişafı olmur. Elmi laboratoriyalar, toxumçuluq, seleksiya, avadanlıq, gübrə və dərman istehsalı olmadan aqrar sektor inkişaf edə bilməz. Əl əməyindən mümkün qədər imtina, aqrar sektorun rəqəmsallaşması baş verməsə, rentabellik və məhsuldarlıq olmayacaq. Əkin sahələrimizin, su ehtiyatlarımızın az olması elmi aqrar-sənaye kompleksinin yaranmasını diktə edir.\nBöyük hərbi qələbədən və torpaqlarımızın düşməndən azad edilməsindən sonra aqrar sektorun yeni perspektivləri açılır, amma hökumət burada da “Potyomkin kəndləri” haqqında danışır – 30 ildə, məsələn, Kürdəmirdə “ağıllı kənd” qura bilməyən sistem, bunu, məsələn, Qubadlıda bacararmı?! Məncə, cavab aydındır, bu idarəetmə və düşüncə ilə mümkünsüz görünür. Deməli, “ağıllı kənd”dən öncə ilk növbədə ağıllı sistem qurmaq lazımdır.


Axar.az xəbər verir ki, dövlət başçısı, ilk növbədə, Rusiya ilə NATO yüksək hərbi rəhbərliyi arasında görüşün keçirilməsi üçün Bakının seçilməsinə görə minnətdarlığını bildirib. Prezident İlham Əliyev qeyd edib ki, bu, bizim ölkəyə hörmətin, etimadın göstəricisidir və bir daha Azərbaycanın dünyada sabitliyin və təhlükəsizliyin möhkəmlənməsinə xidmət edən mühüm beynəlxalq tədbirlərin müntəzəm olaraq keçirildiyi məkana çevrildiyini göstərir və Azərbaycan bunu yüksək qiymətləndirir. Dövlət başçısı Rusiya Silahlı Qüvvələrinin Baş Qərargah rəisi Valeri Gerasimovun rəhbərlik etdiyi nümayəndə heyətinin eyni zamanda Azərbaycan-Rusiya əlaqələri ilə bağlı məsələlərin müzakirəsi üçün də yaxşı imkan yaratdığını deyib. İkitərəfli münasibətlərimizin bütün sahələrdə, o cümlədən hərbi sahədə çox uğurlu və dinamik şəkildə inkişaf etdiyini deyən Prezident İlham Əliyev yüksək səviyyədə keçirilən görüşlərin əməkdaşlığın genişləndirilməsində mühüm rol oynadığını bildirib. Təkcə bu il Azərbaycan və Rusiya dövlət başçıları arasında çoxsaylı görüşlərin keçirildiyini vurğulayan Prezident İlham Əliyev son dəfə Sankt-Peterburqda Rusiya Prezidenti ilə təmaslarını məmnunluqla xatırladıb. Dövlət başçısı bu il, eyni zamanda, ölkələrimiz arasında xeyli sayda sazişlərin və sənədlərin imzalandığını vurğulayaraq, qarşılıqlı fəaliyyətin səviyyəsinin daha da yüksəldilməsi məqsədilə ölkələrimiz tərəfindən əldə olunmuş razılıqların icra edilməsinin önəmini qeyd edib və buna nail olunduğunu bildirib. Rusiya ilə Azərbaycanın dostluq münasibətlərinin tarixi sınaqlardan çıxdığını qeyd edən Prezident İlham Əliyev bu gün ölkələrimizin etibarlı tərəfdaş olduğunu, hərbi və hərbi-texniki sahələrdə əməkdaşlığın yüksək səviyyəyə qalxdığını deyib və Valeri Gerasimovun ölkəmizə səfərinin bu sahədə əlaqələrin daha da möhkəmləndirilməsi işinə xidmət edəcəyinə əminliyini bildirib.\nXoş sözlərə və qəbula görə minnətdarlığını bildirən Rusiya Silahlı Qüvvələrinin Baş Qərargah rəisi Valeri Gerasimov Azərbaycan xalqının ümummilli lideri Heydər Əliyevin anım günündə dövlət başçısı ilə görüşünü yüksək qiymətləndirib. O, Ulu Öndərin və görkəmli oftalmoloq-alim, akademik Zərifə Əliyevanın məzarlarını ziyarət və xatirələrini ehtiramla yad edəcəklərini vurğulayıb. NATO və ABŞ nümayəndələri ilə artıq neçənci dəfədir ki, Bakıda görüşdüklərini qeyd edən Valeri Gerasimov paytaxtımızın bunun üçün çox münasib bir məkan olduğunu və bu cür görüşlər üçün burada hər cür şəraitin yaradıldığını vurğulayıb.\n2018.12.12 / 15:19


🥇 ▷ Android smartfonları arasında liderlər: ilk beş yeri araşdırırlar » ✅\nAndroid smartfonları arasında liderlər: ilk beş yeri araşdırırlar\nƏvvəllər telefonun bir əsas funksiyası var idi – zənglər. İndi istifadəçilərin cibində miniatür kompüter var. Bununla birlikdə, bütün funksiyaların keyfiyyəti gadgetın içərisində quraşdırılmış qurğudan asılıdır. Beləliklə, ən vacib məqamda heç bir uğursuzluq yoxdur, yalnız ən yaxşı cihazları seçməlisiniz. Bunu Android smartfonları arasında ilk beşliyi öyrənməklə edə bilərsiniz.\nYalnız Çin markası 2-3 illər Avropa istifadəçilərinə aşiq olmağı bacardı. Bu şirkətin smartfonları bir səbəbdən məşhur oldu və Xiaomi Redmi 7A bunun bir təsdiqidir. Nisbətən ucuz bir modeldə istehsalçılar ən yaxşı xüsusiyyətlərə uyğun gəlir. Optimal ekran diaqonalıdır 5, 45 düym. İnternetdə rahat gəzmək üçün bu kifayətdir. Daha böyük bir ekran həmişə cibinizə uyğun gəlmir və kiçik əlləri olan insanlar onu tamamilə ata bilər.\nRusiya bazarında bir neçə smartfon konfiqurasiyası satılır. İstifadəçi ilə versiyaları arasında seçim edə bilər 2, 3 və 4 GB operativ yaddaş. Daxili yaddaşın minimum ölçüsü 16 GB təşkil edir. Bundan əlavə, smartfona microSD kartı da daxil etmək olar. Bu smartfona ən çox cəlb olunan qiymətdir. Eyni yüksək keyfiyyətli montaj, 13 meqapiksellik kamera, 10 min rubla qədər böyük bir batareya (4000 mAh) olan bir model tapmaq çətindir. Bununla birlikdə, Xiaomi, ümumiyyətlə qəbul edilmiş qaydalara məhəl qoymur və bu cür gadget'ları büdcə xəttində buraxır. Redmi 7A ədalətli almaq olar 6 990 rubl. Bu qiymət telefonun xüsusiyyətlərini təsdiqləməkdən daha yaxşıdır:\ngüclü Snapdragon 439 prosessoru işləyir 8 ləpələr;\nön kamera 5 HDR keyfiyyətində çəkiliş qabiliyyəti olan millət vəkili;\neyni zamanda istifadə etmək qabiliyyəti 2 nano-SIM kartları.\nSatın almadan əvvəl, gadgetın yığılmasını dəqiqləşdirməlisiniz Xiaomi Redmi 7A daxili RAM və ROM miqdarında fərqlənir.\nNokia 5.1 Üstəlik\nBu şirkətin smartfonları nadir hallarda istifadəçilər arasında rahatlıqla əlaqələndirilir. Sistemin hamısı budur Windows Əvvəlcədən Nokia cihazlarına quraşdırılmış telefon. İndi Finlandiya şirkəti istifadəçilərin seçimlərinə uyğunlaşdı və Android OS-də mobil telefonlar istehsal etməyə başladı. Model 5.1 Plus markanın layiqli nümayəndəsi oldu. Ön tərəfdə dinamik və ön kamera üçün yuxarı bir bang ilə demək olar ki, çərçivəsiz bir ekran var 8 Mp Bu dizayn səbəbindən telefonu iPhone'un son versiyasından ayırmaq çətindir. Arxa tərəfində ikili kamera 13 və 5 Mp\nBelə bir smartfon ilk növbədə gadget'larda dizaynı qiymətləndirən insanlar üçün uygundur. Nokia görünüşü 5.1 Üstəlik, həqiqi dəmir qiymətindən daha bahalı olduğu ortaya çıxdı. İncə çərçivələr metaldan hazırlanmışdır. Arxa panel tamamilə şüşə ilə örtülmüşdür. Bu cür materiallar 15000 rubla qədər olan cihazlarda nadirdir. Smartfonun doldurulması üst səviyyəli xüsusiyyətlərə çatmasa da, onun imkanları orta istifadəçinin gündəlik ehtiyacları üçün kifayətdir. Nokia-də 5.1 Plus quraşdırılıb:\nİnternetdə 10 saat gəzən 3060 mA-lik batareya;\n-dən təsadüfi giriş yaddaşı 3 GB və 32 GB-dan quraşdırılmış saxlama;\nMediatek'dən səkkiz nüvəli Helio P60 prosessoru.\nModel tələb olunan oyunlar üçün uyğun deyil.\nBelə bir gadget, telefonu əsasən iş üçün istifadə edən və smartfonun uğursuz bir şəkildə düşməsi səbəbindən vacib məlumatları itirmək istəməyən insanlar üçün uygundur. Pişik S32 etibarlı doldurma və mənzil xüsusiyyətlərinə malikdir. Xaricdə, ekranın sərt bir səthə dəyməməsinə imkan verməyən davamlı materiallar ilə qorunur. Smartfon işi fiziki fəaliyyətlə əlaqəli və ya əlcək taxmağı tələb edən istifadəçilər üçün uygundur. Ekran DragonTrail Pro Glass tərəfindən qorunur və istənilən materialın toxunuşuna cavab verir.\nNəm əllərinizlə də gadgetlardan istifadə edə bilərsiniz. Toxunuşa həssas örtük nəmə reaksiya verir və smartfon boğulsa da içəriyə daxil ola bilməz. Mühafizə dərinliyə batırmaq üçün kifayət qədər izolyasiya təmin edən IP68-ə uyğundur 1,5 Pişik S32 içərisində heç də təsir edici deyil. Telefon dörd nüvəli MediaTek Heilo prosessoruna malikdir. RAM yaddaşı 3 GB sosial şəbəkələrdən və əsas tətbiqlərdən istifadə etmək üçün kifayətdir.\nMüasir bir smartfon kameranı tamamilə əvəz edə bilər. Belə gadgetlar artıq ayrı bir ad almışlar, çünki onları yalnız kamera hesabına alırlar. Xiaomi Mi 9 kamera telefonlarına aiddir. 2020-ci ildə gözəl şəkillər yaratmaq üçün ən yaxşı telefonlardan biri oldu. Əsas kamera üç blokdan ibarətdir: 48, 16 və 12 meqapiksel. AMOLED ekranında görmək üçün xoş olan geniş bucaqlı fotolar yaradırlar 6.39 düym.\nGadget bir kamera telefonu olaraq yaradıldığına baxmayaraq digər xüsusiyyətləri də diqqət çəkməyə dəyər. İçəridə Snapdragon 855 prosessoru quraşdırılmışdır ki, bu da tələb olunan oyunları asanlıqla həll edir. RAM həcmdə təsir edicidir: 12 GB RAM ilə bir konfiqurasiya var. Daxili yaddaşın minimum ölçüsü 128 GB-dır. Bir microSD kartı daxil etmək imkanı təmin edilmir, lakin bu qədər yaddaş və pulsuz bir bulud ilə lazımlı görünmür. Smartfon yalnız şəkillər yaratmaq üçün deyil, bir gadget axtaran insanlar üçün uyğun deyil:\nXiaomi Mi9 nisbətən kiçik bir batareyaya malikdir – 3300 mA'h. Bu miqdar bir gün üçün kifayətdir, ancaq Redmi 7A uzun bir iş üçün daha çox olacaq.\nDiaqonal 6.39 düym həmişə qızlar və uşaqların əlində rahat oturmur.\nGüclü xüsusiyyətlər yalnız mobil oyunçular və ya fotoqraflar üçün uyğundur.\n2020-ci ildə modelin növbəti versiyası çıxacaq – Mi 10. Bununla birlikdə, smartfonlar 9 nəsillər öz aktuallığını itirməyəcək və tələb olunan tətbiqetmələri dəstəkləyəcəklər 2-3 illər.\nHuawei əvvəllər ucuz və orta səviyyəli gadgetlarla əlaqəli idi. Yeni Honor markası indi dünyanın ən yaxşı smartfonlarından birinə çevrilib. Yeni 9X model flaqman xüsusiyyətlərinə malikdir, lakin qiyməti bahalı analoqlardan çox fərqlidir. Yalnız 16,990 rubl üçün şık bir dizayn və güclü doldurma ilə bir cib telefonu ala bilərsiniz. Qiyməti 20 000 rubla qədər olan əksər modellərdən fərqli olaraq, bu xətdə NFC çipi quraşdırılmışdır ki, bu da terminallar vasitəsi ilə təmasız ödəniş imkanı verir.\n4000 mAh batareya qənaətbəxş deyil: davam edir 2 aktiv istifadə günləri. Yaddaşın işləmədiyini seçin. Yalnız bir konfiqurasiya var – 4 GB RAM və 128 GB ROM. Bu məbləğ kifayət deyilsə, bir flash kart quraşdıra bilərsiniz. Honor 9X kameralı telefonlara da aiddir: gadgetın xarici hissəsində 48 və 2 Mp İstehsalçı Pro Pro smartfonunun bir versiyasını təklif edir. Ancaq belə bir gadget NFC modulu ilə təchiz olunmur.\n2020 Android smartfonları arasında ilk beşliyə yalnız flaqmanlar da daxil deyil. Hər il büdcə xəttlərindən getdikcə daha çox model birinci yerə düşür. Üst qurğulardan o qədər də az deyil və çox vaxt xüsusiyyətlərindən fərqlənmirlər. Cib telefonu yalnız əsas tətbiqlər üçün lazımdırsa, qiyməti 15000 rubla qədər olan modelləri etibarlı şəkildə götürə bilərsiniz. Aşiqlər yüksək keyfiyyətli fotoşəkilləri ödəmək üçün çox pul ödəməli olacaqlar: cəmi bir neçə min əlavə etməklə cib kamerası əldə edə və ekranda bir kliklə peşəkar şəkillər çəkə bilərsiniz.


V İpək Yolu Beynəlxalq Musiqi Festivalı davam edir\n3 İyul 2014 16:44\nV İpək Yolu Beynəlxalq Musiqi Festivalı davam edir.\nMədəniyyət və Turizm Nazirliyindən Teleqraf.com-a verilən məlumata görə, Şəkidə keçirilən festivalın ikinci günü Türkiyə və Hindistandan gəlmiş musiqi karvanlarının çıxışları ilə davam edib.\nYay kinoteatrında İstanbul Dövlət Modern Folk Müzik Topluluğu rəngarəng proqramla çıxış edib. Topluluğun əsas məqsədi qədim türk musiqisi ənənələrini, xalq mahnı və rəqslərini müasir tərzdə, zəngin səs çalarları və yeni aranjimanla geniş xalq kütlələrinə çatdırmaqdan və təbliğ etməkdən ibarətdir. Musiqi qrupunun repertuarına türk musiqisindən əlavə, Azərbaycan xalq mahnıları və bəstəkarlar mahnıları da daxil edilib.\nGünün ikinci yarısında Yuxarı Karvansarayın həyətində TÜRKSOY rəssamlarının sərgisi təşkil olunub. Sərgidə rəssamların əsasən son 15 gün ərzində yaratdıqları Şəkinin tarixi abidələrini, mənzərələrini özündə əks etdirən və ipək üzərində işlənilmiş əsərləri nümayiş etdirilib. Tədbirdə respublikanın xalq artisti Cəmilə Bayramovanın rəhbərliyi altında rəqs qrupunun çıxışları da sərgi iştirakçılarının zövqünü oxşayıb.\nHəmin gün axşam Aşağı Karvansarayda Hindistanın "Nrityarupa" mahnı və rəqs qrupunun konserti olub.\nHindistan özünün zəngin mədəniyyəti, rəngarəng incəsənəti və musiqisi ilə İpək yolu məkanında mühüm yerlərdən birini tutub. Azərbaycanda da bu ulu məmləkətin maddi və mənəvi dəyərləri hər zaman yüksək qiymətləndirilib. Hindistan və Azərbaycan ənənəvi musiqi mədəniyyətinin ümumi kökləri, onların ümumşərq musiqi mədəniyyəti məcrasında inkişafı Azərbaycan muğamı və hind raqasında bariz şəkildə özünü göstərir. Bu festivalda da hind raqası Quru Madhub Mudqalın rəhbərliyi altında maraqlı konsert proqramı ilə çıxış edib. Bu ansamblın tərkibinə vokalçılar və hind fleytası, tabla, tampur, şitar və fisqarmon alətlərinin ifaçıları daxildir. İlk dəfə olaraq burada çox nadir hallarda ifa edilən ənənəvi hind aləti - esrac səsləndirilib.\nHindistanın zəngin musiqi sənəti, həmçinin "Nrityarupa" rəqs qrupu ilə təmsil olunub. Altı rəqs formasında tamaşaçılara qədim hind rəqsinin əlvan libaslı rəqs mozaikası təqdim edilib.


Almaniya Qran Prisindən 4 qızıl medal | SUMQAYITXEBER.COM\nSUMQAYITXEBER.COM > İDMAN > Almaniya Qran Prisindən 4 qızıl medal\nMüəllif: sumqayitxeber.com • Tarix: 30 İyun 2014 • Baxış sayı: 441 dəfə • Şərh yoxdur\nTweetAlmaniyanın Dortmund şəhərində güləş üzrə Qran Pri beynəlxalq turniri keçirilib. Turnirdə sərbəst güləş üzrə böyüklərdən ibarət yığma komandanın üzvləri iştirak edib.\nYığma komandanın baş məşqçisi Semyon Çterevin rəhbərliyi altında turnirə 4 güləşçimiz yollanıb. Güləşçilərimizin hamısı turnirin baş mükafatına sahib olub. 4 qızıl medal qazanan güləşçilərimiz komanda hesabında Almaniyadan sonra ikinci yerdə qərarlaşıb.\nTurnirin ilk günündə mübarizə aparan güləşçilərimiz 3 qızıl medal qazanıb.\n65 kq-da mübarizə aparan Hacı Əliyev macar İstvan Nemeth (12:2), rumın Georg Bucur (10:0) və serb İbro Cakovic (2:1) üzərində qələbə qazanaraq finala yüksəlib. Finalda ötən ilin dünya çempionu erməni David Safaryanla görüşü 7:2 qələbə ilə başa vuran Hacı Əliyev Almaniya Qran Prisinin qızıl medalına sahib olub.\n74 kq-da təmsilçimiz Cəbrayıl Həsənov fransız Xavier Befort (11:0) və Luca Lampis (6:0) üzərində inamlı qələbə qazanıb və finala yüksəlib. Finalda yerli güləşçi Georg Harta heç bir şans verməyən Cəbrayıl 13:0 hesablı qələbə ilə turnirin baş mükafatını qazanıb.\n86 kq çəki dərəcəsində mübarizə aparan Həmzət Osmanov Fransa təmsilçisi Ahmed Aybuevi (10:0) üstələdikdən sonra ardıcıl alman Mixail Kaufmehli (5:0) və Gabriel Seregelyini (4:1) məğlub edib və finala yüksəlib. Finalda güləşçimizin rəqibi Polşa təmsilçisi Zbignev Baranovski olub. 6:2 hesablı qələbə qazanan Həmzət Osmanov turnirin qızıl medalına sahib olub.\nTurnirin ikinci günündə 70 kq çəki dərəcəsində güləşçimiz Ruslan Dibirhacıyev mübarizə aparıb. Avstriyadan Georg Marchil (10:0) və Almaniyadan Samet Duelgeri (5:2) məğlub edən təmsilçimiz finala vəsiqə qazanıb. Finalda Ruslan Dibirhacıyev Rumıniya güləşçisi Adrian Moiseyə 5:1 hesabı ilə qalib gəlib və turnirin qızıl medalını qazanıb.\nGörüşlərin idarə edilməsində ölkəmizi beynəlxalq dərəcəli hakim Vüqar Şükürov təmsil edib.


Alimlər bu qadın geyiminin xərçəng yaratdığını iddia edir » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 12-06-2016, 10:30\nSəs ver: Qan dövranını pozan, sinəyə güclü təsir göstərən geyim döş xərçəngi yaradır.Son illər dünyada xərçəng xəstəliyindən əziyyət çəkənlərin sayının artması müşahidə olunur.Təəssüflər olsun ki, qadınlar arasında süd vəzi xərçəngi daha geniş vüsət alıb. Araşdırmalar göstərir ki, buna səbəb təkcə qidalanma və ekoloji tarazlığın pozulması deyil. Belə ki, qadınların davranışı və vərdişləri də qadın üçün psixoloji problemlər yaradan süd vəzi xərçənginə səbəb ola bilər. Belə ki, zərif cinsin nümayəndələri bilməlidirlər ki, sağlamlıq üçün büstqalteri nəinki vaxtaşırı soyunmaq, həmçinin düzgün geyinmək lazımdır.Alimlər müəyyənləşdiriblər ki, qadınların 90 faizi sinələrinin ölçüsündən asılı olmayaraq mütəmadi olaraq büstqalter geyinirlər. Araşdırmalar 24 saat büstqalter geyinən qadınlarda süd vəzi xərçənginə tutulma ehtimalı riskinin çox yüksək olduğunu göstərir.Məsələ ondadır ki, qadınlar gözəllik standartlarına uyaraq kiçik ölçülü, dar büstqalterlər seçirlər. Çox dar büstqalterlərisə sinəyə güclü təzyiq göstərir və süd vəzində normal qan dövranını pozur, bu, limfa axınına mane olur. Bu, kistlərin, mastopatiyanın, şişlərin yaranması ilə nəticələnə bilər.Bəzi qadınlar hesab edirlər ki, mütəmadi olaraq büstqalter geyinmək sinənin sallanmaqdan qoruyur. Lakin təəssüf ki, bu, belə deyil. Alimlər sinənin deformasiyası ilə uzun müddətli büstqalter geyinməyin arasında heç bir əlaqə aşkar etməyib.Həkimlər döş xərçəngi riskini azaltmaq üçün çox dar, sıx büstqalterlər geyinməməyi, onunla yatağa uzanmamağı tövsiyə edir. ulduz


Azərbaycan XİN ABŞ dövlət katibinin bəyanatına münasibət bildirdi\n"Ermənistan tərəfindən işğala və təcavüzə məruz qalan dövlət kimi münaqişənin tezliklə həllində ən maraqlı tərəf məhz Azərbaycan Respublikasıdır".\nBunu "Report"a Azərbaycan Xarici İşlər Nazirliyinin mətbuat katibi Hikmət Hacıyev deyib.\nQeyd edək ki, ABŞ-ın dövlət katibi Con Kerri Dağlıq Qarabağ münaqişəsi ilə bağlı bəyanatla çıxış edib. O bildirib ki,Dağlıq Qarabağ münaqişəsinin nizamlanması hazırda mümkün deyil. ABŞ xarici siyasət idarəsinin rəhbəri hesab edir ki, Azərbaycan və Ermənistan arasında yaranan Dağlıq Qarabağ münaqişəsinin həll olunması üçün şərait hələ yaranmayıb: "Bu gün bir sıra dondurulmuş münaqişələr, o cümlədən Ermənistan-Azərbaycan, Dağlıq Qarabağ münaqişəsi var ki, onların hazırda nizamlanma mümkünlüyü nəzərdən keçirilmir. İlk öncə ona görə ki, liderlər buna hazır deyillər".


“Gürcüstan Bankı” yanmış ərazinin bərpası və yanğının aradan qaldırılması üçün 1 milyon lari ayıracaq – Marneuli FM\nÇərşənbə axşamı 30 Noyabr 2021 / 03:44\n“Gürcüstan Bankı” bildirir ki, Gürcüstan miqyasında fəlakət nəticəsində yanmış ərazilərin bərpası və yanğının aradan qaldırılması üçün 1 miyon lari dəyərində məbləğ ayıracaq.\nBu bəyənatı Gürcüstan Bankı Avqustun 23-də edib.\nBankın məlumatına görə, bir neçə günə əhali üçün Gürcüstan bankının “yaşıl hesabı” əlçatan olacaq. Bunun çərçivəsində 2008-ci ildə Borjomisə yanmış meşənin bir hissəsinin bərpası olub.\nBorjomidə yanğın 20 avqust tarixində baş verib və indiyə kimi onu aradan qaldırmaq mümkün olmayıb. Yanğınlar gürcüstanın başqa meşələrində də baş vermişdi.\n"One Caucasus" Polşalı qrup "Psio Crew"&TDU Qordela birgə kompozisiya təqdim edəcəklər


İdman jurnalistləri üçün “Dopinqlə mübarizə” mövzusunda vebinar keçirilib - Sport24.Az\nİdman jurnalistləri üçün “Dopinqlə mübarizə” mövzusunda vebinar keçirilib\nTarix: 2020-05-12 21:19\nBu gün - mayın 12-də Azərbaycan İdman Jurnalistləri Federasiyası (AİJF) Azərbaycan Milli Antidopinq Agentliyi ilə birlikdə dopinqlə mübarizəyə aid vebinar keçirib. Sport24.az xəbər verir ki, bebinarda müxtəlif telekanal, qəzet, informasiya agentlikləri və xəbər portallarının 20-dən çox əməkdaşı, eləcə də Azərbaycan Dövlət Bədən Tərbiyəsi və İdman Akademiyasının idman jurnalistikası proqramının magistrləri iştirak ediblər.\nTəlimi giriş sözü ilə AİF-nin prezidenti Qabil Mehdiyev açıb. İştirakçıları salamlayan federasiya rəhbəri AMADA və AİJF-nin birgə layihəsi olan vebinarın əhəmiyyətindən danışaraq media nümayəndələrinə təlimdə uğurlar arzulayıb. AMADA-nın direktoru Şəfəq Hüseynli isə son günlərdə rəhbərlik etdiyi qurumun idmançılar və mütəxəssislər üçün belə təlimləri ardıcıl keçirdiyini vurğulayıb. O, təlimin media nümayəndələri üçün də əhəmiyyətli olacağına söyləyib.\nBir saat davam edən vebinarda Antidopinq qayda pozuntularının aşkarlanması və araşdırmaların aparılması, qadağan edilmiş maddələrin qanunsuz dövriyyəsi və hüquq-mühafizə orqanları ilə əməkdaşlıq, respublika idman federasiyalarının öhdəlikləri, antidopinq qayda pozuntuları mübahisələri üzrə qapalı dinləmə prosesi və Ümumdünya Antidopinq Agentliyi (WADA) tərəfindən qərarların yoxlanılması kimi mövzulara toxunulub. Vebinarda media nümayəndələrinə dopinq yoxlamaları və müxtəlif qurumlarla əməkdaşlıq, idmançıların öhdəlikləri, hüquqları barədə və digər məsələlər haqqında slaydlarla məlumat verilib.\nSonda AMADA-nın hüquqşünası Fərhad Abbasov müxtəlif mövzularda sualları cavablandırıb.


Siz bilmədiyiniz kişilər üçün cəlbedici olmaq üçün 5 yol - Əlaqələr - 2020\nSiz bilmədiyiniz kişilər üçün cəlbedici qadınların 5 vərdişi\nKişilər üçün cazibədar olmaq, hər qadının təbii istəyidir. Ancaq komplekslər, özlərini doğru tərəfdən təqdim edə bilməmələri və özlərinə inamın olmaması, qadınların həyatdan layiq olduqları şeyləri almalarına mane olur. Bu problemlə necə qarşılaşa bilərik, güclü olduğunuzu və qarşı cinstən necə olmağı öyrənirsiniz?\nKişilər üçün necə cəlbedici oldu: sübut edilmiş üsullar\nGri bir siçan olan bir qızın hekayəsi birdən özünü tanıyır və bəlkə də ən populyarlardan birinə çevrilir. Çox ədəbi və kinematik əsərin əsasıdır. Bir çox qadın özlərini qəhrəman kimi görür və onlar daha yaxşı və daha maraqlı olmağı arzu edirlər. Filmlərdən və kitablardan qəhrəmanların ən çox istifadə edilən üsulları hansılardır?\nÖzünə inam qazanmaq\nBu, kişilər üçün hər gözəl və maraqlı bir qadının qozu kartıdır. Ancaq bir şey deyə bilərəm amma özünə güvənməyi və özünü necə sevə bilərik?\nHər şeydən əvvəl özünüzü sevdiyiniz keyfiyyətləri tapa bilərsiniz. Zəriflik, xeyirxahlıq, cəsarət və ya məsuliyyətlilik - zərif ayaqları, gözəl saçları və daxili keyfiyyətləri həm xarici nüanslar ola bilər. Heç bir adam hər şeydə pis ola bilməz və güclü olduğunuzda istifadə etməlisiniz, tərəddüd etmə. Özünü göstərin - mütləq fərq ediləcəkdir.\nSevginizə düşə bilməyinizə görə özünüzü belə narazı edirsiniz? Onu düzəltmək üçün gücünüz var. Yeni bir həyat başlayan bir qadın onun saç modelini dəyişdirəcəyini inkar edən həqiqəti unutmusunuz? Bu həqiqətən işləyir. Saç stilinizə mükəmməl uyğun olsa belə, şkafınızı dəyişdirərək, manikür yaratmaqla görünüşünüzü düzəldə bilərsiniz.\nDəyişiklik yalnız görünüşü təsir edə bilməz. Yeni bacarıqları qazanmaq, bir şey etmək üçün öyrənmək və ya yeni bir hobbi əldə etmək, daha yaxşı üçün dəyişmək, yalnız özünüzdə daha etibarlı deyil, daha maraqlı olmaq.\nYeni insanları tapın\nZoluşka'nın hər hansı bir ssenarisinə yaxından baxdığınız zaman, qəhrəman yeni bir sosial dairə qazanarkən, yeni tanışlıqları, həqiqətən, dəyişdirmək istəyən insanları tapdıqdan sonra bütün dəyişikliklər baş verdiyini görəcəksiniz. Doğru mühit həmişə ruhlandırır - həqiqətən daha yaxşı olmaq istəyən insanlara baxın.\nNə qadınlar kişiləri sevir?\nYalnız özünüzü deyil, ətrafınızdakı insanları da sevmək istəsəniz, onların zövqlərini nəzərə almalıyıq. Kişilər hansı növ qadınları seçim edir? Psixoloqlar iki əsas növü ayırır:\nZərif və sevimli: kimsə qayğı göstərmək istəyən iqtisadi kişilər, bu qadınlara diqqət yetirirlər. Zərif, şirin və səmimi. Əla həyat yoldaşları olurlar - sadiq və qayğıkeş, həmişə çətin zamanlarda sevgilisinə dəstək verməyə hazırdırlar.\nMöhtəşəm gözəlliklər: Bir başqa növü var. Onlar daha temperamentli və iddialı və bu səbəbdən uyğun bir qadın axtarır. Onların ideal bir gözəl, özünə güvənən və eksantrik bir xanımdır, onunla mütləq sıxılmayacaqsınız.\nBurada da hər şey bir amatördür. Kimsə sarışınları, bəzilərini sevir, bəzilərini qırmızı rənglərlə doludur. Lakin, mütəxəssislərin müşahidələrinə görə, bəzi nüanslar var.\nMəsələn, kişilər çox uzun saçlı qadınları sevirlər - daha çox qadınlara baxarlar. Əllərə diqqət yetirin - onlar gözəl və yaxşı işlənmiş olmalıdırlar.\nBu rəqəmə gəlincə, hər şey olduqca proqnozlaşdırılır. Zərif qızlar həmişə qiymətdədirlər, ancaq az adam kimi az kişilər - kişi kişilərə üstünlük verirlər.\nCopyright 2020 \_ none \_ Siz bilmədiyiniz kişilər üçün cəlbedici qadınların 5 vərdişi


Çernobıl serialını izləyən faciə şahidi intihar etdi | Chip.az\nÇernobıl serialını izləyən faciə şahidi intihar etdi\nHBO-nun 6 hissəlik Çernobıl serialını izləyən keçmiş işçi, qızının verdiyi məlumatlara görə intihar edib.\nChip.az bildirir ki, Çernobıl seriyalı göz yaşlarıyla izləyən Nagashibay Zhusupov, növbəti dəfə bu faciənin gözlərində canlandırılmasına dözməyib və həyatına son verib.\n1986-da baş verən Çernobıl Atom Elektrik Stansiyası faciəsinin təsirlər hələ də davam edir. Sovet hökumətinin parçalanmasının ardından bütün dünyanın haqqında daha detallı öyrəndiyi faciə, ən son HBO tərəfindən ekranlaşdırılan 6 bölümlük serial ilə gündəm oldu. Çəkimin reallığı o qədər yüksəkdir ki, faciəyə şahid olanları və olmayanları çox qəmləndirdi.\nHəmin şəxslərdən biri də Çernobıl Atom Elektrik Stansiyasında xidmət göstərən Nagashibay Zhusupov-du. Serialı izlədikdən sonra xatirələri yenidən canlanan Zhusupov, faciənin ardından həyatda qalsa da serialı izlədikdən sonra həyatına son verdi.\nÇernobıl Faciəsi zamanı beş uşağı və həyat yoldaşı ilə birlikdə ortada qalmışdı. Sovet hökumətinin faciə əlillərinə verdiyi mənzil xidməti tələbi rədd edilən Zhusupov, 10 il ərzində ailəsini yoxsulluq içində yaşadıb. Sovetlər hökuməti dağılanda Qazaxıstanın Semey bölgəsinə yerləşən qəhrəman, burada da bir nüvə test sahəsində çalışıb. Sovetlər Semipalatinsk Test Sahəsi kimi tanınan bu bölgədə, 450-dən artıq nüvə silahı təcrübəsi keçiriblər. Aparılan testlərin təsiri, elə Çernobıl Faciəsi qədər ifadə edilməlidir.\nZhusupov-un 25 yaşlı qızı Gaukhar, atasının serialı göz yaşları içərisində izlədiyini söyləyir. Qızının sözlərinə görə intahar hadisəsi serial bitəndən dərhal sonra baş verib. Qızı, "Bütün qurbanlarından sonra, rəsmilərin onu görməməzliyə gəlməsinə dözməyib, intihar etdiyini düşünürük" –deyə açıqlama verib.\nÇernobıl Faciəsinin şahidi olan qəhrəmanlar, hazırda Postsovet ölkələri olan Ukrayna, Belarus, Rusiya və Qazaxıstanda hələ də qarşılaşdıqları ədalətsizlik son tapmayan adlara ev sahibliyi edir. Zhusupov-da da digər facxiə əlillərində görünən baş ağrısı, baş dönməsi hadisələri müşahidə olunurdu. Onun Qazaxıstan hökumətindən aldığı pensiya isə həftəlik 35 funt-sterlinq, yəni sadəcə 74 azn təşkil edir.


“Qazaxıstan hadisələri keçmiş sovet respublikalarına bir dərsdir“ - Nurəddin Mehdixanlı\n“Qazaxıstan hadisələri keçmiş sovet respublikalarına bir dərsdir“ - Nurəddin Mehdixanlı - ednews.net\n08.01.2022 17:13 Cəmiyyət A- A A+\n“Bu, işğaldır. Hələ ki, işğalla üz-üzə qalmayan keçmiş sovet respublikaları bu barədə yaxşı düşünməlidirlər...”\nBu sözləri Yenisabah.az-a Qazaxıstanda baş verən hadisələrlə bağlı danışarkən Xalq artisti Nurəddin Mehdixanlı bildirib.\nO, qeyd edib ki, Qazaxıstandakı qarmaqarışıq vəziyyət üzərindən xəyallar quranlardan nəticə çıxarılmalıdır:\n“Qazaxıstanda baş verən hadisələr gözlənilən idi. Rusiyada hakimiyyət dəyişikliyindən sonra Vladimir Putin keçmiş SSRİ xəyalı ilə yaşayır. O, SSRİ-nin dağılmasını faciə hesab edir və keçmiş SSRİ-ni Rusiya imperiyası şəklində bərpa etmək planlaşdırır. Bu ideyasını da addım-addım yerinə yetirir. Keçmiş sovet respublikalarını müxtəlif vasitələrlə özündən asılı etməklə, əzməklə, hədə-qorxu gəlməklə, basqılar etməklə, sərhədlərində problem yaratmaqla bunu bacarır.\nBu gün sanki dünyanın yenidən bölüşdürülməsi prosesi davam edir. Bəzi ölkələr “Amerika, Çin yanımızda olacaq” vədlərinə inanaraq yanlış siyasət yürüdür. Onlar bir-bir rus ayısının qurduğu tələyə düşür.\nYadınızdadırsa, Rusiya qoşunları Tiflisin 20 kilometrliyinə qədər gəlib çıxmışdı Tiflisi sındırdılar, indi ortalıqda qalıblar. Bundan sonra Ukrayna ilə oyun qurdular, Ukrayna uduzdu. Əslində, demokratiya adı altında düşünülmüş siyasətlə keçmiş sovet imperiyasına daxil olan ölkələri yenidə Rusiyaya qurbanına vermək, təsir dairəsinə salmaq istəyirlər. Bu, düşünülmüş oyundur”.\nN. Mehdixanlının sözlərinə görə, qiymət artımına etiraz adı altında təşkil olunan iğtişaşlar, bu hadisələrin təcavüz aktı kimi xarakterizə edilməsi, Qazaxıstanda “terror” təhlükəsinin aradan qaldırılması üçün bu ölkənin prezidenti tərəfindən KTMT-dən, əslində Rusiyadan yardım istənilməsi incəliyinə qədər öncədən hazırlanmış plan olub:\n“Mən bir şeyi bilirəm ki, Qazaxıstanın bu gün müstəqilliyi artıq təhlükə altındadır. Bunun başqa adı yoxdur, biz müstəqil Qazaxıstandan danışanda ehtiyatlı olmalıyıq. Bu gün başqa ölkənin ordusu oradadırsa, hansı müstəqillikdən söhbət gedə bilər?! KTMT qüvvələri əslində, rus ordusudur və qəribədir ki, həmin təşkilatın sədri, Ermənistan hadisəyə anında reaksiya verdi və qüvvələrini ora göndərdi.\nƏgər Rusiya patriarxı Kirill “Rus ordusu tarixi torpaqlarına girib” deyirsə, bu işğaldır. Hələ ki, işğala məruz qalmayan keçmiş sovet respublikaları bu barədə yaxşı düşünməlidirlər. Bunu həm xalq, həm də dövlətin başında duranlar düşünməlidir. Vədlər verən çox olacaq, məsəl var: “Yetimə gəl-gəl deyən çox olar, amma çörək verən az”. Keçmiş sovet respublikaları ciddi müttəfiqlərin yanında olmalıdır”.\nSənətçi hazırki vəziyyətdə türk dövlətlərinin bir-birinin yanında olmasının vacib sayıb:\n“Türk Dövlətləri Təşkilatı çox təəssüf ki, dişsiz bir bəyanat verdi. Hansı köməkdən danışırsınız, rus qoşunları Almatının küçələrində mülki insanları qırır. Mən bilmirəm güllə atanlar, polisin başını kəsənlər, sarayları, evləri yanğına verənlər kimdir. Amma yüzdə faiz əminəm ki, bu, Rusiya kəşfiyyat qurumlarının əməlləridir.\nSəbəb yaradıldı və nəticə ortadadır. Tokayev bu yaxınlarda Moskvada dedi: “Nüvə silahına gərək yoxdur, firavan yaşamaq olar”. Putinin cavabı: “Səddam Hüseyn də elə düşünürdü”. Baxın, dörd gün sonra nə baş verdi. Bu gün Rusiyanın dövlət adamları, din adamları, KİV-ləri bir ağızdan deyir: “Qazaxıstan Rusiya torpaqlarıdır, biz öz torpaqlarımızdayıq”. Ona görə də kimsə Moskvanın göz yaşlarına inanmasın. Özümüzü qorumağı bacarmalıyıq. Türkiyə Cümhuriyyəti ilə daha ciddi bağlar qurmalıyıq. Türk dünyası olmaq cəsarət göstərə bilmirik. Əgər ölkə prezidenti “Xəbərdarlıq etmədən atəş açın” deyirsə, vəziyyət qəlizdir. Türk Dövlətləri Təşkilatının sözdə yox, əməldə bir olmasının vaxtı çatıb”.


Azərbaycan 100 faiz bal aldı - İlk pillədə » .::AzXeber.info::.\n.::AzXeber.info::. » Gündəm » Azərbaycan 100 faiz bal aldı - İlk pillədə\nTarix : 17-10-2018, 13:58 Bölmə :Gündəm, Siyasət Baxış sayı :23\nQlobal trendlər nəzərə alınmaqla, hesabatın metodologiyasında dəyişikliklər o qədər dərin və əhatəli olub ki, Dünya İqtisadi Forumu bu metodologiyanı yeni nəsil “4.0” kimi təqdim edib. Bu isə onu deməyə əsas verir ki, “Qlobal Rəqabətlilik Hesabatı-2018/2019” yeni dövrün ilk hesabatıdır. Belə ki, əvvəlki illərdən fərqli olaraq hesabatın metodologiyası ciddi şəkildə dəyişdirilərək hesabata yeni indikatorlar daxil edilib. Ümumilikdə əvvəlki hesabatın 114 indikatorundan 84-ü (74 faizi) çıxarılıb, 68 yeni indikator isə daxil edilib. Beləliklə, hesabatda mövcud 98 indikatorun 70 faizi tamamilə yenidir.\nMərkəzi Seçki Komissiyasının sədri referendumun ilkin nəticələrini açıqlayı ...


Инсанар, кьисметар | 6(277) 2014\nSali Süleyman... XIX əsrin sonlarından başlayaraq bu ad o qədər məşhurlaşmışdı ki, bəzən onun əfsanəvi qəhrəman olduğunu zənn edirdilər. Lakin onu tanıyanlar, hünərinin şahidi olanlar üçün Sali Süleyman qəhrəmanlıq rəmzi idi.\nSali Süleymanın əsl adı Mamma Koçap, familiyası Maxtulayevdir. 1879-cu ildə Dağıstanın Buynaksk ra-yonunun Teletl kəndində Maxtulayın kasıb ailəsində dünyaya gələn Mamma uşaqlıqdan qeyri-adi gücü ilə seçilirdi. Həmkəndlilərinə tez-tez ağır işlərdə kömək edən Mamma bir qayda olaraq təəccüb və heyrət obyektinə çevrilərdi. 5-6 adamın güclə qaldırdığı ağır yükləri o, bir əli ilə yerdən üzər, öküzü asanlıqla çiyninə alar, 10-15 uşağı kürəyində gəzdirərdi. Onun çaxır dolu çəlləkləri top kimi oynatması isə əsl tamaşa idi. Yaraşıqlı, üzügülər, mehriban Mamma hamının sevimlisi idi.\n“Dağıstanın məğlubedilməz şiri” titulunu qazananda onun 15 yaşı yenicə tamam olmuşdu. Temir-Xan-Şurada (indiki Buynaksk) keçirilən yarışlarda o, həmin dövrün ən güclü pəhləvanı sayılan Gimrəli Məhəmmədə qalib gəlmiş, o vaxtdan şöhrəti bütün Dağıstana yayılmışdı.\nİdmançı kimi isə onun karyerası 1896-ci ildən başlanmışdır. Həmin il Temir-Xan-Şuraya məşhur Maks sirki qastrola gəlmişdi. Truppada fransız güləşi üzrə beynəlxalq turnirdə iştirak etmiş pəhləvanlar da var idi. Sirkin tamaşalarından birində 16 yaşlı Mamma Maxtulayev də iştirak edirdi. Səid Kaxuta adlı hindu pəhləvanının rəqibinin kürəklərini yerə vurub özündən razı halda gəzişdiyini görəndə birdən sirkə yığışmış tamaşıçılardan uğultu qalxdı:\n- Mamma, meydana çıx! Mamma, meydana çıx!\nÖzünü itirmiş yeniyetmə nə edəcəyini bilmirdi. Bir tərəfdə nəhəng gövdəli, qorxunc görkəmli hindu, o biri tərəfdə ümid və inam qarışmış israrla onu səsləyən həmyerliləri idi. Nəhayət, o, qətiyyətini toplayıb irəli çıxdı. 16 yaşlı yeniyetmənin təcrübəli pəhləvanı yerə sərməsi həmin gün ümumxalq sevincinə çevrildi.\n1897-ci ildə Qafqaza qastrol səfərinə gələn Peterburq sirki Temir-Xan-Şurada da tamaşa verirdi. İkinci bölmədə, pəhləvanların ənənəvi nümayişi başlananda zalda oturanlar bir səslə Mamma Koçapın da yarışlara qatılmasını tələb etməyə başladılar. Bunu görən təşkilatçılar ertəsi gün əllə yazıb divarlara yapışdırdıqları afişalarda Matyuşenko adlı pəhləvanla gənc dağıstanlı pəhləvanın gülə-şəcəyini göstərdilər. Hamının intizarla gözlədiyi həmin yarış cəmi bir dəqiqə çəkdi, Mamma rəqibinin kürəyini asanlıqla yerə vurdu. Gastroldan sonra sirk Port-Petrovska yola düşdü, lakin bir gün sonra sirkin rəhbərlərindən biri olan İ.Poddubnı gənc pəhləvanın arxasınca geri qayıtdı. Həmin gündən Mamma taleyini həmişəlik olaraq sirklə bağladı.\nPəhləvanın iş rejimi onu tanıyanları və pərəstişkarlarını heyrətə gətirirdi. O, hər il onlarla şəhərlərdə tamaşalar verir, müxtəlif çempionatlarda iştirak edirdi. Qazandığı qələbələrin nəticəsi olan qızıl medallar, qiymətli prizlər onu dünyanın əfsanəvi pəhləvanı zirvəsinə qaldırmışdı. 50-yə yaxın ölkənin başçısından, o cümlədən İran şahından və Belçıka kralından xatirə medalları alan Mammanın parlaq qələbələrini saymaqla qurtarmaq olmur. O, dünya çempionları Pankin, Başkirov, Vaxturov və Svyatogorovu məğlub etmişdi. Dünyanın bütün qitələrində olmuş və hər yerdən vətənə üzüağ qayıtmış Mamma 1901-1903-ci illərdə bütün rəqiblərini məğlub edərək güləş üzrə mütləq dünya çempionu titulunun sahibi olur.\nAdı dillər əzbəri olan Mamma Koçap Maxtulayev birdən-birə Sali Süleyman olur. Bu, necə baş verir? 1904-cu ildə Türkiyə sultanının sevimlisi, bütün Yaxın və Orta Şərqdə tanınan Sali Süleyman adlı pəhləvan Mamma Maxtulayev onu məğlub edəndən sonra sarsılıb hamının qarşısında bəyan edir: “Məğlub Sali Suleyman ola bilməz. Bu gündən mən öz adımı bu pəhləvana verirəm. İnanıram ki, o, məğlubedilməz olacaq”.\nDağıstan pəhləvanı həmin ada ömürlük sadıq qaldı. O, parlaq qələbələrinə görə “Dağıstan şiri”, “Şərqin sevimlisi” adlarını qazandı. Nə öz ölkəsində, nə də xaricdə heç kəsə onun kürəklərini yerə vurmaq nəsib olmadı. Yalnız İvan Poddubnı ilə görü-şü heç-heçə nəticələndi və bununla da onların arasında böyük dostluq başlandı. İ.Poddubnı ona Sankt-Peterburq atletika cəmiyyətində fransız güləşi sahəsində təkmilləşməkdə kömək etdi. O, dağıstanlı pəhləvana böyük səxavətlə güləşin sirlərini öyrədir, əməli məsləhətlər verirdi.\nSali Süleyman haqqında hələ onun sağlığında əfsanələr dolaşırdı. Lakin çoxlarının əfsanə kimi qəbul etdiyi pəhləvanın pələnglə güləşməsi hadisəsi əslində həqiqət idi. Sankt-Peterburqda sirkin arenasına çıxmağa hazırlaşan Sali Süleyman içərisində vəhşi heyvanlar saxlanan qəfəslərin yanından keçərkən birdən qəfəslərdən birindən bayıra çıxan benqal pələngi pəhləvanın üstünə atılır. Sən demə, bir gün əvvəl ispan pəhləvanı Alberto Qonsales Sali Süleymana böyük məbləğdə pul alaraq, ona yarışda məğlub olmağı təklif edibmiş. Rədd cavabı alan və döyüşdə məğlub olan rəqib pəh-ləvandan qisas almaq niyyətilə qəfəsin qapısını açır. Pələng qəfil zərbə ilə Sali Suleymanı yerə sərir. Qana qəltan olan pəhləvan tez özünü ələ alıb pələngin boğazından yapışır və onu yerə çırpır. Ağır yaralanmış pəhləvanı xəstəxanaya çatdırırlar və o, üç aydan sonra çoxlu çapıqlarla oradan çıxır. Xəstəxanada ona Peterburqun demək olar ki, bütün məşhur insanları, o cümlədən Fyodr Şalyapin, Maksim Qorki baş çəkir. İvan Poddubnı isə onu demək olar ki, hər gün yoluxurdu.\nSali Süleymanın məğlub etdiyi dünya çempionlarının siyahısında polyak Stanislav Zbışko-Sıqaneviçin, iranlı Bilalın, bolqar Nikolay Petrovun, osetin Bola Konukovun, türklərdən Toqu Əhmədin və Xəlil Adalinin, ameikalı Tom Kannonun, alman Yakob Koxun, fransızlar Raul de Buşenin və Loren de Bokeryanın, həmçinin beşqat dünya çempionu, daniyalı İess Pedersenin və onlarca başqalarının adı var.\nO, sirki 70 yaşında tərk etsə də, idman məşqələlərini atmır, bir neçə SSRİ çempionu, onlarca idman ustası yetişdirir. Övladlarından iki oğlu – Kamal və Ağarəhim də onun sayəsində SSRİ idman ustası olur. Dünya şöhrətli pəhləvan ömrünün son illərini Bakıda keçirir.\nŞən və zarafatcıl adam olan Sali Süleyman həm də həmişə haqqın və düzlüyün tərəfində olması ilə hörmət qazanmışdı. Onu başqalarından fərqləndirən bir cəhət də var idi: taleyin sınaqlarına mətanətlə sinə gərirdi. Belə sınaqlar isə az olmurdu. Onlardan biri, üçüncü oğlu İbrahimlə əlaqədar idi. Çoxları elə zənn edirdi ki, Sali Süleymanı məhz İbrahim əvəz edəcək. Ucaboy, pəhləvan cüssəli, yaraşıqlı oğlan olan İbrahimin bütün idman göstəriciləri bunu deməyə əsas verirdi. Lakin içkiyə meyllilik onu nəinki idmandan, hətta cəmiyyətdən uzaqlaşdırdı və nəhayət, o, məhbəsə düşdü. Sali Süleyman oğul dərdi ilə uzun illər yaşadı. Dünyada heç kəsin əyə bilmədiyi bu pəhləvanı həmin dərd əysə də, sındıra bilmədi. Öz əzəmətini və əyilməzliyini sona qədər saxlayan Sali Süleyman 90 yaşında vəfat etdi.


Bakıda yeni metro stansiyası tikilir – Fotolar ABC.AZ\n21 sentyabr, Fineko/abc.az. Bakı metropoliteninin Bənövşəyi xətti üzrə Cəlil Məmmədquluzadə küçəsində Heydər Əliyev adına İdman-Konsert Kompleksinin arxasındakı ərazidə yerləşəcək şərti adı “B-04” olan stansiyanın inşasına başlanılıb.\nBu barədə ABC.AZ-a "Bakı Metropoliteni" QSC-dən bildirilib.\nQeyd olunub ki, bənövşəyi xəttin “Memar Əcəmi” və “8 Noyabr” stansiyalarında olduğu kimi, burada da tikinti “Qruntda divar” üsulu ilə aparılıb. Stansiyanın dərinliyi yerləşdiyi ərazinin relyefindən asılı olaraq 29-32 metrdir. Yuxarı səviyyədə kassa zalı və vestibül yerləşəcək. İkincisi keçid və yaxud texniki səviyyədir. Üçüncü səviyyə platformaya keçid xarakterli mezonin səviyyəsi olacaq. Platforma səviyyəsində qatarların hərəkət edəcəyi stansiya yolu və gözləmə zalı yerləşəcək. Platforma Bənövşəyi xəttin digər stansiyaları kimi 7 vaqonlu qatarlar üçün nəzərdə tutulub.\nStansiyanın 4 giriş-çıxışı yerüstü sahədə avtomobil yolunun hər iki tərəfinə rahat və təhlükəsiz keçidi təmin edəcək. Burada da səviyyədən səviyyəyə keçid məqsədilə eskalatorlar quraşdırılacaq və pilləkənlər inşa olunacaq. Hazırda Bənövşəyi xəttin Xocəsən qəsəbəsində inşa olunan elektrik deposunda metropolitenin sayca 27-ci stansiyası yerləşəcək. “B-04” stansiyası isə metropolitenin 28-ci stansiyası olacaq.\nTikilməkdə olan Zəngilan hava limanının modeli təqdim olunub.\nBu ilin 9 ayı ərzində Azərbaycanda 510 ədəd traktor istehsal edilib.\n2021-ci ilin yanvar-sentyabr aylarında Azərbaycanda 1516 ədəd və ya ötən ilin müvafiq dövrü ilə müqayisədə 9,7% çox ( və ya 134 ədəd çox) minik avtomobili istehsal olunub.\n“Kəlbəcər” tankeri xarici sularda üzəcək - Dizel yanacağı ilə işləyir\nBakı Gəmiqayırma Zavodunda tikilən və ötən ay istifadəyə verilən “Kəlbəcər” tankerinin xarici sularda istismarına qərar verilib.\n2019-ci illə müqayisədə 2020-ci ildə Azərbaycanda ən çox artan avtomobillərin sayı və markaları məlum olub\n2020-ci ildə Azərbaycanda nəqliyyat vasitələrinin sayı 1 milyon 473 min 563 ədəd təşkil edib.


“Azərbaycan nefti müstəqil Azərbaycan dövlətinə xidmət göstərir” - Komitə sədri - Editor.az\n17:26 | 21 Sentyabr, 2019\nBu sözləri Milli Məclisinin deputatı, Əmək və Sosial Siyasət Komitəsinin sədri Hadı Rəcəbli deyib. O qeyd edib ki, “Əsrin Müqaviləsi” Azərbaycanı dünyaya tanıtdı və bununla da ölkəmiz sürətli inkişaf yoluna qədəm qoydu:\nH.Rəcəbli diqqətə çatdırıb ki, “Əsrin müqaviləsi”nin imzalanması Ulu öndər Heydər Əliyevin müstəsna xidməti idi və bu uğurlu layihə müstəqil Azərbaycan dövlətinin inkişafında yeni mərhələnin əsasını qoydu:\n“Biz bu müqaviləni haqlı olaraq müstəqilliyimizin qarantı olan tarixi layihə adlandırırıq. O zamankı şərtlər və ölkəmizdə, o cümlədən dünyada baş verən prosesləri nəzərə alsaq, Ulu Öndərin nə qədər böyük və tarixi əhəmiyyətli bir nailiyyətə imza atdığını daha yaxşı anlayarıq. “Əsrin müqaviləsi” ilə qoyulan təməl Azərbaycanın parlaq gələcəyini təmin etdi. Məhz yeni neft strategiyasının uğurla reallaşdırılması və bunun ardınca atılan digər addımlar nəticəsində Azərbaycanda siyasi-ictimai sabitlik təmin olundu, əldə olunan gəlirlər genişmiqyaslı iqtisadi islahatların həyata keçirilməsinə imkan verdi. Eyni zamanda, Azərbaycanın beynəlxalq mövqelərinin möhkəmləndirilməsi, ölkəmizin uğurlu inteqrasiyası məsələləri də qısa zamanda həllini tapdı. Bir sözlə, Azərbaycan nefti müstəqil Azərbaycan dövlətinə xidmət göstərir”.\n“”Əsrin müqaviləsi”ndən sonra Azərbaycan vətəndaşının həyatında çox ciddi dəyişikliklər oldu. Azərbaycan vətəndaşının güzəranı yaxşılaşdı.O dövrdə Azərbaycan üçün iki mühüm addım atılıb ki, bunlardan biri atəşkəs idi, o biri iqtisadi reformalarla bağlı Azərbaycana xarici investisiyanın gətirilməsi idi. Azərbaycan vətəndaşı hər addımında neft müqaviləsinin təsirlərini hiss edir.\nPrezident Bakı-Tbilisi-Qars qatarında\nAzad Rəhimov “Formula 1” Azərbaycan Qran prisindən danışdı – Ləngimələr…


“Əlillər üçün maliyyə yükü olmayacaqsa, bu qanun nəyə lazımdır ki?” – Deputat həmkarına etiraz etdi\n25 Yanvar 2018 - 16:45\n“Əlillər üçün maliyyə yükü olmayacaqsa, bu qanun nəyə lazımdır ki?” –Deputat həmkarına etiraz etdi\nMilli Məclisin (MM) Əmək və sosial siyasət komitəsinin bu gün keçirilən iclasında yeni hazırlanan “Əlilliyi olan şəxslərin hüquqları haqqında” qanun layihəsinin müzakirəsi zamanı fikir ayrlığı yaranıb.\nKomitə üzvü Musa Quliyev deyib ki, çərçivə qanununu dağıdıb əlillərin hüquqları ilə bağlı deklorativ qanun yaratmağa ehtiyac yox idi: “Hazırda tətbiq olunan qanun daha praktik, konkret olaraq, əlilin sosial müdafiəsində duran qanundur. Yeni hazırlanan isə Avropa qanunlarının təcrübəsinə, Avropadakı əlillərin tələblərinə uyğun olaraq hazırlanıb. Hazırkı qanunda əlilin sosial müdafiəsi ilə bağlı elə müddəalar var ki, yeni qanuna salınmalıdır. Azərbaycanda 600 mindən çox əlil var. Bu ailələrin problemi birbaşa dövlətin üzərindədir. Əlillər üçün maliyyə yükü olmayacaqsa, bu qanun nəyə lazımdır ki?”.\nDeputat Rauf Əliyev isə həmkarı Musa Quliyevin fikirləri ilə razı olmadığını bildirib: “Hazırki qanun 1992-ci ildə qəbul olunub. Bu, ötən əsr deməkdir. Yenilik lazımdır. Biz bura imtahana gəlməmişik".


No:336/19, Xarici İşlər naziri Elmar Məmmədyarov Bakıda keçirilən Qoşulmama Hərəkatının XVIII Zirvə Görüşü çərçivəsində Birləşmiş Ərəb Əmirliklərinin xarici işlər üzrə dövlət naziri Ənvər Qarqaşı ilə görüşüb\nGörüşün əvvəlində nazir Elmar Məmmədyarov Birləşmiş Ərəb Əmirliklərindən olan həmkarına Azərbaycan Respublikasının diplomatik xidmət orqanlarının 100 illik yubileyinə həsr olunmuş medalı təqdim etdi. Qarşı tərəf təltif üçün nazir Məmmədyarova səmimi təşəkkürünü ifadə etdi.\nNazir Ənvər Qarqaşı, Qoşulmama Hərəkatının nazirlər toplantısının yüksək səviyyədə təşkilinə görə Azərbaycana təşəkkür etdi və ölkəmizin təşkilata sədrliyi münasibətilə Azərbaycan tərəfinə təbriklərini çatdırdı.\nElmar Məmmədyarov yüksək səviyyəli qarşılıqlı səfərlərin iki ölkə arasında əlaqələrin inkişafında mühüm rol oynadığını diqqətə çatdırdı. Bakıda keçirilən Qoşulmama Hərəkatı nazirlər konfransında Birləşmiş Ərəb Əmirliklərinin xarici işlər üzrə dövlət naziri Ənvər Qarqaşın iştirakının önəmini qeyd etdi.\nNazir Ənvər Qarqaşı ölkələrimiz arasında ikitərəfli əlaqələrin uğurla inkişaf etdiyini bildirdi və BƏƏ-dən Azərbaycana gələn turistlərin sayının ildən-ilə artmasını məmnunluqla vurğuladı.\nNazirlər, həmçinin qarşılıqlı maraq doğuran regional təhlükəsizlik məsələlərini də müzakirə etdilər.\nGörüşün sonunda Birləşmiş Ərəb Əmirliklərinin xarici işlər üzrə dövlət naziri cənab Ənvər Qarqaşı Azərbaycan Respublikasının diplomatik xidmət orqanlarının 100 illik yubileyinə həsr olunmuş Xatirə kitabına öz ürək sözlərini yazdı.


DOST Agentliyi: 1 ildə 100 000 vətəndaşa “bir pəncərə”dən 132 növdə xidmət və 96 faiz vətəndaş məmnunluğu\nwww.XALQXEBER.az » Sosial » DOST Agentliyi: 1 ildə 100 000 vətəndaşa “bir pəncərə”dən 132 növdə xidmət və 96 faiz vətəndaş məmnunluğu\nBirinci vitse-prezident Mehriban xanım Əliyevanın təşəbbüsü olan DOST layihəsi ölkəmizdə dövlət sosial xidmətlərinin innovativ yanaşmalar əsasında modern və çevik, tam şəffaf mexanizmlər üzərində qurulmasına imkan verdi. DOST Azərbaycanın artıq yeni brendinə çevrilir.\nDOST layihəsi üzrə bu 1 ildə 100 min vətəndaşa əmək, məşğulluq, sosial müdafiə və sosial təminat, əlillik, reabilitasiya sahələri üzrə 132 növdə xidmət “bir pəncərə”dən, tam şəffaf şəraitdə təqdim edildi. 96 faiz vətəndaş məmnunluğuna nail olundu. 330 mindən çox vətəndaş zəngi cavablandırıldı.\n“Könüllü DOST” proqramı isə ölkəmizdə könüllülük hərəkatının genişlənməsində mühüm rol oynayır və könüllü DOSTların sayı artıq 300-ə çatıb.\nYaxın günlərdə isə paytaxın Nizami rayonunda 3 saylı DOST mərkəzi açılacaq.\nBu il həmçinin Binəqədi, Abşeron, Quba və Bərdə rayonlarında, Sumqayıt şəhərində DOST mərkəzlərinin təmir-tikinti işlərinə başlanılmaqla, bu işlərin sürətlə aparılaraq yekunlaşdırılması nəzərdə tutulub.


'Çanaqqala' restoranının sahibi: 'Pulu MTN-ə aparanda 4 nəfər idik...'\n2022, 25 May, çərşənbə, Bakı vaxtı 20:07\nMTN İstintaq İdarəsinin şöbə rəisi olmuş Vüsal Ələkbərov həbsdən çıxmaq istəyir. Deyir ki, onun azadlığa çıxması hədə-qorxu, saxta cinayət işləri vasitəsilə pullarını ələ keçirdiyi iddia olunan zərərçəkmişlərin də xeyrinə olacaq.\n"Bundan öncə də mən belə bir vəsatət qaldırmışdım, amma məhkəmə təmin etmədi. Əsas kimi isə bildirildi ki, zərərçəkmişlər aqressivdir, mənim azadlıqda olmağım təhlükə yarada bilər. Bu, doğru yanaşma deyil, çünki əksinə, mənim azadlıqda olmağım onların xeyrinə olacaq. Bunu əminliklə deyirəm. Mənim azadlığa buraxılmağıma zərərçəkmişlər də etiraz etmir”, - keçmiş MTN müstəntiqi fevralın 2-dəki məhkəmə iclasında belə deyib.\nYoutube Kanalımıza abunə olun- Hər gün yeni videolar izləyin\nZərərçəkmişlər onun azadlığa çıxmasının əleyhinə deyil, amma vaxtilə MTN-də alınan pulları geri qaytarandan sonra.\nGeneralı tapıb məhkəməyə gətirə bilmirlər\nZərərçəkmiş Namil Rzayev: "Burada camaatın adından danışma. Camaatı razı sal, səndən şikayətimiz olmasın, nədənsə də narazı olmayaq. Vüsal Ələkbərov pulları kimə verib, ondan da tələb etsin. Getsin Eldar Mahmudovdan, Mövlam Şıxəliyevdən tələb etsin, bizim pulumuzu gətirsin. Əks təqdirdə vəsatəti təmin edilməsin”.\nZərərçəkmiş Nizami Kazımov da deyir ki, dəymiş ziyan ödənilmədiyi halda, Vüsal Ələkbərovun azadlığa buraxılmasından söhbət gedə bilməz: “Pullarımız ödənilsin, onun da azadlığa buraxılması barədə vəsatəti təmin edilsin. Əks halda, biz onun azadlığa buraxılması ilə razı deyilik".\nHüseyn Səfərov, Elşən Mədətov da eyni mövqedən çıxış ediblər.\nBuna da bax: MTN-in 'dadını' görənlər içində Exchange işçiləri də var\n"Bizim obyektlərimiz, evimiz satılıb. Burada pullarımızı tələb edirik. Vüsal Ələkbərovun da həbs edilməsini istəmirik. Biz özümüz həbs olunmamaq üçün Vüsal Ələkbərova pul vermişik. İndi də Vüsal Ələkbərov dəymiş ziyanı ödəməlidir ki, onu həbsdən buraxsınlar”, - zərərçəkən Elşən Mədətovun sözləridir.\nZərərçəkənlərin ifadələrində adı tez-tez çəkilən, alınan pulların əhəmiyyətli hissəsinin çatdığı iddia olunan MTN İstintaq İdarəsinin keçmiş rəisi, general Mövlam Şıxəliyev də bu iş üzrə şahid kimi dindirilib. Amma indi onu tapıb məhkəməyə gətirə bilmirlər. Məhkəmə iclasının katibi bildirib ki, onunla heç cür əlaqə saxlamaq mümkün deyil.\n"O bir milyonun 500 minini mən vermişəm"\nZərərçəkmiş Nizami Kazımovun qudası, “Çanaqqala” restoranını sahibi Tahir Əbdülqasımov da məhkəmədə dindirilib. Nizami Kazımov həbs olunarkən, Azərbaycanda olmadığını deyən şahid gələndən sonra eşidib ki, qudası banka pul qoyub, buna görə də həbs ediblər: "Buna inanmadım, fikirləşdim ki, adamı banka pul qoyduğu üçün həbs edərlər? Düşündüm ki, burada başqa iş var. Onunla məhkəmədə görüşdük, dedi ki, banka pul qoyduğu üçün həbs ediblər. Nizaminin dilindən eşidəndən sonra deyilənlərin düzgün olduğunu bildim. Nizami dedi ki, həbsdən azad edilməsi üçün 2 milyon dollar istəyirlər".\nŞahid deyir ki, qudasının buraxılması üçün Vüsal Ələkbərova, ilkin olaraq, bir milyon dollar verilib: “Pulu MTN binasının yanına aparanda 4 nəfər idik. Oradan telefonla dedilər ki, pulu bir nəfər gətirsin, oğlum Samir də çantadakı pulu apardı. Həmin vaxt Vüsal Ələkbərovu uzaqdan görmüşəm. Sonra Nizami azadlığa çıxdı. Vüsal Ələkbərov qalan pulu da verməyi tələb etdi. Bir milyon dolların toplanması üçün mən də 500 min dollara yaxın pul qoymuşam".\nNizami Kazımovun kürəkəni Samir Nadirli də ifadə verib. O, “Texnikabank”a qoyulan puldan və qayınatasının həbsindən danışıb. Onun sözlərinə görə, Vüsal Ələkbərov ondan qayınatasının üzünə durmağı tələb edib: “Bu işlə bağlı mənim ərizəmi aldılar, amma məni dindirmədilər”.\nSamir Nadirli qayınatasının buraxılmasından ötrü bir milyon dolları necə toplamasından, həmin vəsaiti Vüsal Ələkbərova MTN binasının arxasında necə verməsindən də danışıb.\nMəhkəmə fevralın 9-da davam edəcək.\nVüsal Ələkbərovun işində zərərçəkənlərin bir neçəsi “Texnikabank”ın əmanətçiləri olub. Bir neçə il əvvəl MTN-də “Texnikabank”la bağlı cinayət işinin istintaqı aparılıb, bankın rəhbəri Etibar Əliyev də daxil, xeyli vəzifəli əməkdaşı həbs edilib. Etibar Əliyev aylarla həbsdə saxlanılandan sonra azadlığa buraxılıb. Elə həmin istintaq araşdırmalarında o bankda kimlərin böyük məbləğdə əmanəti olduğu üzə çıxıb. Sonradan həmin əmanətçiləri MTN-ə çağırıb, pullarını alıblar.


2.50 avrodan 10 Milad şam - Şərh - 2021\n2.50 avrodan 10 Milad şam\nMilad sehri çox sayda şam olmadan nə qədər ola bilməz! Onların parlaq işıqları bir partiya atmosferi üçün zəruri olan yumşaq və isti bir atmosfer yaradır. Budur, 10 avrodan az olan çox dekorativ şamların seçimi.\nNağıl evi ələ keçirir\nİl qeyd etmələri evinizi sehrli bir toxunuşla bəzəmək üçün mükəmməl bir fürsətdir: gənc və yaşlı bir xəyal etmək, şamlar, siz edə bilmədiyiniz mükəmməl aksesuardır! Bir-birinə bənzər, lakin müxtəlif ölçülü və rəngli bir neçə şam birləşdirərək olduqca işıqlı bir mərkəz hissəsini və ya şöminənin kənarındakı bir qrafik sərgini xəyal edərək sizə bənzəyən bir atmosfer yaratmaqdan çəkinməyin. Bütün bəzəklərinizə uyğun gələn kiçik simvolları və ya xüsusi bayram mumu emblemlərini (fir, ulduz, qartopu, miniatür Şaxta baba və s.) Seçərək Milad mövzusundan tam faydalanın.\nSehirli bir Milad aşağı qiymətə\nBir yuxu bəzəyi almaq üçün piggy bankınızı qırmağa ehtiyac yoxdur! İstehlak markaları (Casa, Jardiland, Ikea, Alinea, Habitat və s.) Bu gün bizə aşağı qiymətlərlə olduqca aksesuar təqdim etmək üçün yaradıcılıq yarışır. Milad şamları daha çox orijinal forma və rənglərlə bəzədilib, ən çox sayına çatmaq mümkündür. Xüsusi Milad seçimimiz, əlbəttə ki, seçiminizdə sizə kömək edəcək ... Bayramınız mübarək!\n1. Çörək alma ilə şam € 2.50 Eminza / 2. Santa şam € 5.95 Priceminister / 3. Fir şam € 3.68 Tətil ruhu / 4. Mini şam firın ətəyində € 9.90 Dözüm / 5. Snowflake şam € 3.35 Deco Style Passion / 6. Ulduz şam € 7.99 Balsamik / 7. Qırmızı Milad ağacı şam € 2.99 Tati / 8. Masa şamları cütü € 2.95 Nocibé / 9. Lot de 6 Milad top şamları € 4.99 Tati / 10. 4 gümüş fir şamı € 3.99 Maskalamaq\nCopyright 2021 \_ Ev Dekorasiya Fikirləri və Tövsiyələri, Alış-veriş Məsləhətləri \_ 2.50 avrodan 10 Milad şam


İntellektuallar daha çox içir\n11:41 10 İyul 2013 1446 dəfə oxunub\n“İnsan nə qədər ağıllıdırsa, bir o qədər içkiyə meyl edir”. “New Scientist” jurnalının yazdığına görə bu nəticəyə bir qrup amerikalı və ingilis alim gəlib.\nAlimlərin fikrincə, insanın IQ göstəricisi nə qədər yüksəkdirsə, o qədər çox içir.\nAlimlər könüllüləri IQ göstəricilərinə görə 5 qrupa bölərək onlardan içki barədə soruşublar.\nBəlli olub ki, intellektuallar hamıdan çox içir. Orta səviyyəli intellektə malik olanlar spirtli içkilərdən asılı deyillər. Onların arasında içməyənlər daha çoxdur. Ekspertlər hələlik bunun səbəblərini izah edə bilmirlər. Ancaq burada birbaşa asılılığın olduğunu bildirirlər.\nBəlkə də bu və ya başqa səbəbdən məşhur şəxslərin adı tez-tez içki ilə birlikdə hallanır.\nTanınmış və məşhur içki düşkünləri. Alkoqol asılılığından yaxa qurtara bilməyən məşhurların haqqında çoxlu kədərli əhvalatlar mövcuddur. (Bəzilərində bu asılılıq narkotik vasitəsilə daha da çətinləşib). Təəssüflər olsun ki, çoxlu sayda istedadlı aktyor, musiqiçi, rəssam, modelyer, yazıçı, hətta idmançılar içki ucbatından həyatdan vaxtsız köçüblər.\nVladimir Vısotski, Merlin Monro, Elvis Presli, yazıçılar - O. Henri, Doroti Parker, Ernest Heminquey, Edqar Alan Po ,müğənni Emmi Uaynhaus, aktyor Vladislav Qalkin, futbolçu Valeri Voronin.\nƏfsuslar olsun ki, tanınmış alkoqoliklərin siyahısını uzatmaq olar.\nAncaq bütün bunlarla bərabər, bəzi məşhur alkoqoliklər normal həyata qayıda biliblər. Britni Spirs, Paris Hilton, Uitni Hyuston, Rinqo Starr, Conni Depp, Raymond Pauls, Aleksandr Rozenbaum, Yuri Şevçuk, Aleksey Nilov-bunlar hamısı keçmiş alkoqoliklərdir. Onların normal həyata qayıtmalarına ölüm və ağır xəstəlik qarşısında qorxu, doğmalarının dəstəyi, reabilitasiya mərkəzlərində müalicə və əlbəttə ki, məhəbbət böyük rol oynayıb.


Avropanın Euronews kanalı Bakı Şopinq Festivalı haqda süjet hazırlayıb - Frame.az\n25/05/2018 26/05/2018 aquaviridis\t0 Comments\nAzərbaycan Konqreslər Bürosu Bakı Şopinq Festivalını və Azərbaycanı turizm məkanı kimi tanıtmaqda davam edir. Bununla bağlı Büro Avropanın Euronews Telekanalı ilə əməkdaşlıq edərək “Destination” proqramının bir sayını Bakı Şopinq Festivalına həsr etməyə nail olub. Verilişdə Bakı Şopinq Festivalının xüsusiyyətləri və üstünlükləri haqda məlumat, həmçinin iştirakçı mağazaların təmsilçilərinin festivala qoşulmağın bizneslərinə verdiyi faydalar barədə fikirləri yer alıb.\nAzərbaycan Konqreslər Bürosu Bakı Şopinq Festivalının dünyada tanıdılması və ölkəyə turizm axınının artması üçün bu cür tanıtım və təbliğat materialları təşkil etməkdə davam edəcəkdir.\nBaxış sayı: 2. 662\n← AZAL və “Buta Airways”in sərnişinləri Ramazan bayramında pulsuz baqaj yeri əldə edəcək\nVoleybol yığmamız Qızıl Avropa Liqasında ilk məğlubiyyətini alıb →


DƏHŞƏTLİ VƏHŞİLİK! – Azərbaycan Ruznaməsi\nERMƏNİLƏR 360 TÜRKÜ DİRİ-DİRİ YANDIRIBLAR\nÖzlərindən məzlum obrazı yaratmaq üçün dəridən-qabıqdan çıxan, hansısa uydurma soyqırımdan dəm vuran namərd qonşularımızın XX əsrin əvvəllərində Anadolunun şərqində müsəlman-türk əhaliyə qarşı törətdikləri amansızlıq da bu qəbildəndir. Bir-birinin ardınca aşkar edilən kütləvi məzarlıqlar həmin vəhşiliklərin isbatıdır.\nƏksəriyyəti təsadüf nəticəsində üzə çıxan bu məzarlıqlardakı cəsədlərin türklərə məxsus olması testlərlə təsdiqlənib.\nBu günlərdə Türkiyənin “A Haber” telekanalı erməni cinayətləri ilə bağlı daha bir reportaj yayımlayıb. Kütləvi məzarlıqlar, yerli əhalinin ifadələri və arxiv materialları əsasında hazırlanmış reportajda Qarsdakı “Ulu” məscidində törədilən bəşəri cinayətdən bəhs edilir. Əsl soyqırımı olan həmin cinayətin təfərrüatı belədir: “1915-ci ildə bölgədə ağır cinayətlər törədən erməni silahlı birləşmələri aralarında qadın, qoca və uşaqların da olduğu 360 yerli türkü məscidə dolduraraq diri-diri yandırıblar”.\nQeyd edək ki, ermənilər türkləri məscidə aldadaraq toplayıblar. Onlara barışıq əldə edilməsi üçün toplantı keçiriləcəyi deyilib. Lakin qonşularımızın namərd xisləti tezliklə ortaya çıxıb. Məscidə toplanan günahsız insanlar vəhşi şəkildə öldürülüb.\nXatırladaq ki, “Ulu” məscidi 17-ci əsrdə Osmanlı padşahı Sultan İbrahimin zamanında inşa edilib. Bu məscid erməni vandalizminin canlı izlərini günümüzədək daşıyır.\nOnu da xatırlatmaq yerinə düşər ki, 1877-78-ci illərdəki Osmanlı – rus müharibəsindən sonra Qars rus işğalına məruz qalmışdı. Məlum faciə baş verərkən isə şəhər hələ də rusların işğalı altında idi…


İctimai Şuralar vətəndaşlar üçün hansı imkanlar yaradır?\n12 July 2017 - 13:38\nAzərbaycan Respublikası Konstitusiyasının bir sıra maddələri vətəndaşların ölkənin ictimai-siyasi həyatında, eləcə də dövlətin idarə olunmasında iştirak hüququnu və bu hüququ reallaşdırmağın yollarını özündə ehtiva edir.\nKonstitusiyaya görə vətəndaşlar dövlətin idarə edilməsində bilavasitə və seçdiyi nümayndələri vasitəsi ilə iştirak edirlər. Konstitusiyanın 1, 2, 50, 54, 55, 57, 58, 94, 96, 130-cu maddələrində bu hüquq və qaydalar bu və ya digər şəkildə əks olunmuşdur.\nAzərbaycan Respublikasının Konstitusiyasının 58-ci maddəsinə görə hər kəsin istənilən birlik, siyasi partiya, həmkarlar ittifaqı və digər ictimai birlik yaratmaq və ya mövcud olan birliyə daxil olmaq hüququ vardır. Vətəndaş cəmiyyətini təmsil edən təsisatların qərarların qəbul olunmasında iştirakı, dövlət və özünüidarə orqanlarının fəaliyyətinə ictimai nəzarəti həyata keçirməsinin hüquqi əsasları müvafiq qanunvericilik aktlarında da əks olunmuşdur.\nQeyri hökumət təşkilatları (ictimai birliklər və fondlar) haqqında Qanunda göstərilir ki: Qeyri-hökumət təşkilatı Azərbaycan Respublikasının qanunlarında və öz nizamnaməsində nəzərdə tutulmuş qaydada hüquqi normativ aktların təkmilləşdirilməsi təklifləri ilə çıxış edə bilər.\nDigər qanunvericilik aktlarında da içtimai iştirakçılğın hüququ əsaslarını, forma və qaydalarını müəyyən edən müddəalar vardır. Ölkədə ictimai iştirakçılığın müxtəlif səviyyələri mövcuddur. Son illərdə ən yüksək səviyyə olan birgə qərar qəbul etmə və birgə fəaliyyət modelləri daha çox tətbiq olunmaqdadır.\nİctimai iştirakçılıq üçün hüquqi əsaslar yaradan qanunvericilik aktlarından bir də “İctimai İştirakçılıq Haqqında” Azərbaycan Respublikası Qanunu, bu qanunun tətbiqi ilə bağlı Prezident Fərmanı və Nazirlər Kabinetinin 2014-cü ildə qəbul etdiyi 171 və 172 saylı Qərarlarla təsdiq edilmiş əsasnamə və qaydadır.\nQanunun Azərbaycan Respublikası Konstitusiyasının 94-cü maddəsinin I hissəsinin 1-ci bəndinə uyğun olaraq, Azərbaycan Respublikası vətəndaşlarının dövlət idarəetməsinin həyata keçirilməsinə cəlb edilməsi ilə əlaqədar yaranan münasibətləri tənzimləyir. Qanuna görə ictimai iştirakçılıq mexanizm və institutlarından biri kimi mərkəzi və yerli icra hakimiyyəti orqanlarının və yerli özünüidarəetmə orqanlarının yanında yaradılan İctimai Şuralardır.\nİctimai Şuralar vətəndaş cəmiyyəti institutları (QHT-lər) tərəfindən seçilir və onların nümayəndələrindən formalaşır.\nİctimai Şuraların aşağıdakı hüquqları vardır:\nMərkəzi və yerli icra hakimiyyəti və yerli özünüidarəetmə orqanlarından öz fəaliyyəti üçün zəruri olan məlumatları, ictimaiyyətlə məsləhətləşmələr tələb edən məsələlər üzrə hüquqi aktların layihələrini almaq;\nictimaiyyətlə məsləhətləşmələrin keçirilməsi barədə mərkəzi və yerli icra hakimiyyəti və yerli özünüidarəetmə orqanına təkliflər vermək;\nMüvafiq ərazidə və sahədə dövlət siyasətinin formalaşması və həyata keçirilməsi barədə təkliflərlə çıxış etmək;\nMüvafiq sahədə dövlət siyasətinin hazırlanması və həyata keçirilməsi barədə hüquqi aktların layihələrinin hazırlanması ilə bağlı təkliflər vermək;\nİctimai əhəmiyyət kəsb edən məsələlərin həllinə dair vətəndaş cəmiyyəti institutlarının təkliflərini toplamaq, ümumiləşdirmək və mərkəzi və yerli icra hakimiyyəti və yerli özünüidarəetmə orqanına təqdim etmək;\nDövlət və cəmiyyət həyatının ayrı-ayrı məsələlərinin müzakirəsi üçün açıq tədbirlər (ictimai müzakirələr, dinləmələr, seminarlar, konfranslar, dəyirmi masalar və digər tədbirlər) təşkil etmək;\nİctimai rəyin öyrənilməsi üçün sorğular keçirmək və ya müvafiq təşkilatlara sorğu keçirilməsi barədə təkliflər vermək;\nHüquqi aktların layihələrinin ictimai müzakirəsini keçirmək.\nİctimai şuraların qanunla müəyyən edilən statusu və malik olduğu hüquqlar onlara qarşıya qoyulan məqsədə çatmaq üçün hüquqi imkanlar yaradır.\nİctimai Şuralar eyni zamanda vətəndaşların müraciətlərinə baxmaq və müvafiq araşdırma aparmaq hüququ da vardır. İctimai Şuraların yaradılması vətəndaşların hüquqlarının təmin edilməsi baxımından daha bir mexanizm kimi nəzərdən keçirilə bilər. Vətəndaşlar İctimai Şuraların potensialından da istifadə edə bilərlər.\nHazırda Ədliyyə Nazirliyi, Əmək və Əhalinin Müdafiəsi Nazirliyi, Dövlət Miqrasiya Xidməti, Ailə Qadın və Uşaq Problemləri üzrə Dövlət Komitəsi, Vətəndaşlara Xidmət və Sosial İnnovasiyalar üzrə Dövlət Agentliyi, Ekologiya və Təbii Sərvətlər Nazirliyi, Standartlaşdırma,Metrologiya və Patent üzrə Dövlət Komitəsi, Gəncə şəhər və Bİnəqdi, İsmayıllı rayon icra hakimiyyəti yanında İctimai Şuralar yaradılıb.\nBu İctimai Şuralar haqqında qeyd olunan dövlət qurumları və icra hakimiyyətlərinin rəsmi saytında ətraflı məlumat veirlib. Vətəndaşlar müvafiq sahə üzrə müraciətlərini İctimai Şura üzvləri və sədrinə e-mail, yaxud poçt vasitəsilə göndərə bilərlər.\nBu məqalə Azərbaycan Respublikasının Prezidenti yanında QHT-lərə Dövlət Dəstəyi Şurasının dəstəyi ilə “Tolerantlıq” Sosial Araşdırmalar İctimai Birliyinin həyata keçiridiyi “Mənim hüquqlarım – mənim dövlətim!” layihəsi çərçivəsində dərc olunur.


Həyatın dibindən dünyanın fəthinə...\nBu gün o, şirkət rəhbəri, alkoqolizm və narkotikdən asılılığı olanların reabilitasiya mərkəzinin, xüsusi təyyarənin sahibidir.\nUşaqlıqda aldığı mənəvi zərbələr öz təsirini göstərir və o, narkotikə qurşanır.\nYeniyetmə yaşlarında zorakılıq, əzab-əziyyətdən ibarət olmuş uşaqlığını unutmaq üçün Los-Ancelesə yollanır. Öz sağlamlığının qayğısına qalmağı qarşısına məqsəd qoyur və tezliklə narkotik maddələrin qəbulundan imtina edir. Bu, ona böyük əziyyət bahasına başa gəlsə də o, müalicəsini yarıda qoymur.\nHəyatının səhifəsini yenidən yazmağı bacaran Xəlil 13 il öncə başına gələnləri müsahibələrinin birində belə qeyd edir: “Eyş-işrət şənliklərinin birində narkotik vasitə qəbul etdikdən sonra ölümün pəncəsindən güclə qurtuldum. Mən elə dərinlikdəydim ki, ordan çıxmağım möcüzə kimi idi. Və bu möcüzə baş verdi. Məndən üz çevirən ailəmi və dostlarımı yenidən qazandım. İndi çox xoşbəxtəm...”\nXəlil Rafatinin “Mən ölməyi unutdum” kitabı beynəlxalq bestsellerlər arasında yer alır. Kitabda narkotikdən əziyyət çəkən bir insanın düşdüyü mühüt, yaşadığı depressiya, narahatlıq, ruh düşkünlüyü ilə mübarizə apamağın yolu göstərilir.\nX.Rafati əsərində həkimlərlə yanaşı həyata yenidən qayıdışında, əzizlərinə, doğmalarına qovuşmasında əsas rol oynayan, ona həyatını məhv edən “ağ ölüm”ün caynağından xilas yolu göstərən, polisə də təşəkkür etməyi unutmur.


ƏL-ƏNFAL(“QƏNİMƏTLƏR”)SURƏSİNİN ŞƏRHİ 22-30 | İslam Evi\nMəqalələrQurani Kərim və təfsiriƏL-ƏNFAL(“QƏNİMƏTLƏR”)SURƏSİNİN ŞƏRHİ 22-30\n(8.22) “Allah yanında (yer üzündə) gəzən canlıların ən pisi (haqqı) dərk etməyən karlar və lallardır”.\nCanlı məxluqların ən pisi ayələrdən və və nəsihətlərdən fayda götürməyənlərdir. Onlar haqdan söhbət edildikdə kar və lal olanlardır. Onlar nəyin fayda verdiyini anlamağa o qədər qadir deyillər ki, onlara əhəmiyyətli dərəcədə zərər verəndənsə, fayda verəni üstün tuta bilmirlər. Belə məxluqlar Allah qarşısında ən zərərli heyvanlardan da pis vəziyyətdədirlər. Allah onlara eşitmə, görmə qabiliyyəti və ağıl vermişdir ki, onlar həmin orqanlarından istifadə edərək, Öz Rəbbinə itaət etsinlər, lakin onlar o vasitələrdən günah törətmək üçün istifadə edir ki, bunun nəticəsində də özlərini böyük nemətlərdən məhrum edirlər. Onlar ən yaxşı məxluqların əks tipləridir; onlar doğru yolla getməkdən boyun qaçırmış və məxluqlardan ən pisi olmağı üstün tutmuşlar.\nOnların məhrum edildikləri eşitmə qabiliyyəti eşidiləni dərk etmək istedadından ibarətdir. Lakin onlar ümumiyyətlə, eşitmək bacarığından məhrum edilməmişlər və buna görə də Fövqəluca Allah həqiqəti onların nəzərinə çatdırmışdır. Onlar Onun ayələri və möcüzələri haqqında eşitmişlər, amma bu, onlara fayda gətirməmişdir, çünki Ona məlum idi ki, onlarda xeyirxahlıq yoxdur və onlar Onun möcüzələrini lazımınca anlamağa layiq deyillər.\n(8.23) “Əgər Allah (əzəldən) onlarda bir xeyir (olacağını) bilsəydi, (haqq sözü) onlara eşitdirərdi. Onlar eşitməsəydilər belə, yenə də (haqdan inadla) üz çevirərək dönüb gedərdilər”.\nƏgər Allah fasiqlərə eşitmə qabiliyyəti versəydi də, onlar Ona itaət etməyi rədd edəcəkdilər, çünki onlar qətiyyən haqqa can atmırdılar. Bu ona dəlalət edir ki, Fövqəluca Allah xeyirxahlıqdan məhrum olanları və müsəlman olmağa layiq olmayanları imandan və uğurdan məhrum edir. Belə qərarlar İlahi müdrikliyinə uyğundur. Buna görə həmd təkcə Ona məxsusdur.\n(8.24) “Ey iman gətirənlər! Peyğəmbər sizi, sizləri dirildəcək bir şeyə (imana, haqqa) dəvət etdiyi zaman Allahın və Onun Peyğəmbərinin dəvətini qəbul edin. Bilin ki, Allah insanla onun qəlbi arasına girər (insanın bütün varlığına hakim olar; Allah ürəklərdən keçən hər şeyi bilir, bütün ürəklərin ixtiyarı da Onun əlindədir) və siz axırda Onun hüzurunda cəm ediləcəksiniz!”\nFövqəluca Allah mömin qullarına buyurur ki, haqq dinin tələblərini yerinə yetirsinlər, Allahın və Onun Elçisinin (ona Allahın salavatı və salamı olsun!) çağırışına cavab versinlər. O, izah edir ki, bu hökm özündə böyük bir hikməti əks etdirir və çox böyük fayda verir, çünki insanın qəlbi təkcə Fövqəluca Allaha ibadət etməsi, Onun və Onun Elçisinin (ona Allahın salavatı və salamı olsun!) hökmlərinin daima yerinə yetirilməsi sayəsində canlanır.\nSonra Fövqəluca Allah Öz qullarını itaətsizlik göstərməkdən çəkindirərək bildirir ki, O, insanın onun öz qəlbi ilə olan rabitəsini kəsməyə qadirdir. Qoy insanlar Onun hökmlərini ilk dəfə eşitdikdə, onları rədd etməkdən çəkinsinlər, yoxsa onlar Allahın hökmünü sonradan icra etmək istəsələr, bu imkanından məhrum edilərlər. Onların ürəkləri çaşıb karıxa bilər, çünki Allah insanın öz qəlbi ilə olan əlaqəsini pozmağa qadirdir. Allah qullarının qəlblərinin istədiyi kimi çək-çevir edir və onları istədiyi istiqamətə yönəldir. Qoy insanlar bu duanı tez-tez təkrarlasınlar: “Ey qəlbləri çək-çevir edən Allah, Öz dininin yolunda qəlbimi sabitləşdir! Ey ürəkləri yönəldən Allah, qəlbimi Sənə itaət yoluna yönəlt!” Gerçəkliyinə şübhə etmək mümkün olmayan Məhşər günü onların hamısı Allahın qarşısında toplanacaqlar və onda mömin xeyirxah əməllərinə görə mükafat, günahkar isə öz günahlarına görə əvəzini alacaqdır(Burada bəhs edilən əvəzi veriləcək günahlar — bu dünyadan köçməzdən öncə vaxtında tövbə edilməmiş və bağışlanılmamış günahlardır. F.S.)\n(8.25) “Sizdən təkcə zalımlara toxunmayacaq (pis əməllərin müqabilində hamıya üz verə biləcək) bəladan qorxun. Bilin ki, Allah (Onun əmrlərini pozanlara) şiddətli əzab verəndir!”\n(Ayənin tərcüməsinin birinci hissəsi bu variantda daha anlaşıqlı və əslinə daha yaxındır: “O fitnədən qorxun ki, təkcə zalımlara toxunmaqla qalmayacaq…”. F.S.)\nSınaqdan keçirilmə təkcə günahkar zalımlara deyil, həmçinin açıq-aşkar itaətsizlik edən günahkarları islah etməyə cəhd göstərməyən günahsız insanlara da zərbə endirir. Allahın cəzası cinayət törədilməsində təkcə günahkarlara düçar olmaqla kifayətlənmir və buna görə insanlar belə sınaqlardan ehtiyatlanmalı və ətraflarındakıları qınanılan əməllərdən çəkindirməli, əxlaqsızlıq və şərəfsizlik yayan bədniyyətli cinayətkarlara müqavimət göstərməli, başqalarına günah işlətməyə və zalımlıq etməyə yol verməməlidirlər. İnsanlar bilməlidirlər ki, Allah Onu qəzəbləndirməyə cəsarət edənləri və Onun lütfkarlığını qazanmağa cəhd göstərməyənləri sərt cəzalandırır.\n(8.26) “(Ey mühacirlər!) Xatırlayın ki, bir zaman siz yer üzündə (Məkkədə) az idiniz; zəif (aciz) sayılırdınız, (buna görə də) adamların (kafirlərin) sizi ələ keçirməsindən qorxurdunuz. (Belə bir vaxtda Allah) sizə (Mədinədə) sığınacaq verdi, (Bədrdə) sizə köməklik göstərib müdafiə etdi və təmiz (halal qənimətlərdən) ruzi verdi ki, bəlkə, şükür edəsiniz!”\nFövqəluca Allah qullarına, onlar alçaldıldıqdan sonra qələbə bəxş etməklə, azsaylı olduqları halda sıralarını artırmaqla, kasıb olduqları halda onları varlandırmaqla göstərdiyi mərhəmətini xatırladır. Onlar zəif camaat sayılırdılar və başqa insanların hakimiyyəti altında olsalar da, Allah onlara yardım göstərdi və çoxsaylı nemətlər nazil etdi. Onlar başqa bir şəhərdə sığınacaq tapdılar, öz düşmənlərinə qalib gəldilər və bol qənimət ələ keçirdilər və bunların sayəsində varlı və təmin edilmiş insanlar oldular. Ola bilsin ki, bu böyük mərhəmətə və yerinə yetirilmiş xeyirxahlığa görə onlar Allaha şükür edərlər. Ola bilsin ki, onlar heç kimi şərik qoşmadan təkcə Ona ibadət edərlər.\n(8.27) “Ey iman gətirənlər! Bilə-bilə Allaha, Peyğəmbərə və aranızdakı əmanətlərə xəyanət etməyin!”( Ayənin tərcüməsinin mətninə edilmiş Quranda olmayan bir sıra tərcüməçi əlavə-izahları çıxarılmışdır. Çünki tərcümə etdiyim Səədi Şərhi ayənin tərkibinə əlavə edilmiş bu “izahlara” ehtiyacı aradan qaldırır. F.S.)\nFövqəluca Allah qullarına buyurur ki, Onun qarşısında, əmr olunanı icra etməklə və qadağan olunandan çəkinməklə, vəzifələrini yeriə yetirsinlər. Allah göylərə, Yerə və dağlara dini hökmləri yerinə yetirmək öhdəliyi götürməyi təklif etdi, amma onlar məsuliyyətdən qorxaraq, belə bir yükü öz üstünə götürməkdən boyun qaçırdılar. Lakin insan belə ağır bir yükü aparmağa razılaşdı, çünki o, öz təbiəti etibarı ilə zalım və nadandır. Allah qarşısında öz vəzifələrini yerinə yetirənlər bol mükafatlara layiq görülür. Kim ki, öz vəzifələrini yerinə yetirmir və ona göstərilmiş etimada xəyanət edirsə, o, sərt cəzaya məruz qoyulur. Belə günahkarlar Allaha, Onun Elçisinə (ona Allahın salavatı və salamı olsun!) və onlara göstərilmiş etimada xəyanət edərək, öz ləyaqətini alçaldırlar. Onlar xainlikləri üzündən ən alçaq və qüsurlu sifətlərə malikdirlər və bununla özlərini ən kamil və ən gözəl keyfiyyətdən — sədaqətli olmaqdan məhrum edirlər.\n(8.28) “Bilin ki, mal-dövlətiniz və övladınız sizin üçün (Allah qarşısında) ancaq bir imtahandır. Ən böyük mükafat isə məhz Allah yanındadır!”\nVar-dövlətin və övladların insan üçün imtahan olması, onlara bəslədiyi məhəbbət onu vəzifələrini icra etməkdənsə, öz arzularına üstünlük verməyə məcbur edə bilər. Buna görə Fövqəluca Allah bildirir ki, mal-mülkiyyət və uşaqlar isə, sadəcə insanı yoldan çıxaran şeylərdir. Allahın qulları bir müddət onlara sahib olurlar, sonra var-dövlət və övladlar, onları vaxtilə digər insanlara saxlamağa həvalə etmiş Rəbbə qaytarılırlar.\nFövqəluca Allah həmçinin bildirir ki, Onun mükafatı çox böyükdür. Bu isə o deməkdir ki, hər bir dərrakəli və sağlam düşüncəli adam bu dünyanın fani və cüzi ləzzətlərindənsə, öz Rəbbinin böyük nemətinə üstünlük verməlidir. Həqiqətən, ağıllı insan hər şeyi götür-qoy etdikdən sonra, gerçək layiq olanına üstünlük verir.\n(8.29) “Ey iman gətirənlər! Əgər Allahdan qorxsanız, O sizə haqla-nahaqı ayırd edən (bir nur) verər (dünyada və Axirətdə çıxış yolu göstərər), günahlarınızın üstünü örtüb sizi bağışlayar. Allah böyük lütf (mərhəmət) Sahibidir!”\nQulun Allahdan qorxması onun xoşbəxtliyinin və uğur qazanmasının rəhnidir. Allah bildirir ki, insan bu keyfiyyəti sayəsində həm bu dünya həyatında və həm də öləndən sonra saysız-hesabsız nemətlər əldə edə bilər. Şərh etdiyimiz ayədə Allah buyurur ki, təqvalı qul dörd üstünlük əldə edir və onların hər biri yer aləmindən (onun bütün nemətləri ilə birlikdə) üstündür.\nBirinci üstünlük — gerçəyi yalandan fərqləndirə bilmək bacarığıdır. Burada nəzərdə tutulan faydalı biliklər və doğru rəhbərlikdir ki, onların sayəsində insan düz yolu azğınlıqdan, haqqı nahaqdan, halalı haramdan, xoşbəxt möminləri bədbəxt günahkarlardan fərqləndirir.\nİkinci və üçüncü üstünlüklər — xətaların bağışlanması(Rus dilindən tərcümə etdiyim əsərin həmin fraqmenti belədir: “?????? ? ?????? ???????????? — ??? ????????? ??????????? ? ???????? ??????…”. Bu, ərəb dilindən tərcümə edilmiş orijinalda tərcüməçinin rusdilli oxucular üçün nəzərdə tutduğu stilistik üslubdur. Lakin İslamda nə kiçik, nə də böyük günahların “buraxılması” anlayışı və praktikası yoxdur. Müsəlman təkcə Allah qarşısında tövbə edir. Xristianlıqda isə günahların “buraxılması” (və ya başqa cür desək, “yuyulması”) keşişlərin qarşısında günahları etiraf etmə mərasimidir ki, bunun Allah qarşısında tövbə etməklə birbaşa bağlılığı yoxdur. Bu da, xristianlığa xas olan digər “yeniliklər” kimidir. Məhz buna görə, hörmətli tərcüməçinin mətnini İslam anlayışlarına müvafiq verməyi məqsədəuyğun hesab etdim. Çünki Q. Elmir müəllim həmin fraqmenti ????????? ??????????? kimi vermişdir və bu isə yuxarıda qeyd etdiyim kimi, xristianların keşişlər qarşısında günahlarını etiraf etməsi mərasiminə aiddir. Halbuki müsəlmanlar Allahdan başqa heç kimə tövbə etmirlər. Hər bir müsəlman Allaha ibadət zamanı vasitəçisiz tövbə edir. Günahların bağışlanması isə Allaha məxsusdur və Onun bağışlama və əfv etmə haqqından kimsəyə pay verilməmişdir. F.S.\n) və günahların əfv edilməsidir. Bu iki xüsusiyyət, birgə və ya ayrı-ayrılıqda xatırlanmasından asılı olmayaraq, bir-biri ilə bağlıdır. Şərhçilər hesab edirlər ki, xətaların bağışlanması kiçik günahların, əfv isə böyük günahların bağışlanmasına aiddir.\nDördüncü üstünlük – ən böyük mükafatlandırılma və qiymətli hədiyyədir ki, o, Allahın razılığını öz arzularından üstün tutan təqvalı möminlər üçün hazırlanmışdır.\n(8.30) “(Ey Elçim!) Yadına sal ki, bir zaman kafirlər səni həbs etmək və ya öldürmək, yaxud da (Məkkədən) çıxardıb qovmaq üçün (Darunnədvədə) sənə qarşı hiylə qururdular. Allah da (onların bu hiyləsinə qarşı) tədbir tökdü. Allah tədbir tökənlərin ən yaxşısıdır!”\nEy Elçi! Allahın sənə göstərdiyi lütfkarlığını xatırla! Müşriklər səninlə necə rəftar edəcəkləri qərarına gəlmək üçün məşvərət çağırdılar. Onlar istəyirdilər ki, səni həbs edib qandallasınlar. Başqaları səni öldürmək istəyirdilər ki, bu vasitə ilə İslama dəvətindən xilas olsunlar. Bir başqaları düşünürdülər ki, səni şəhərdən qovsunlar. Toplaşanlardan hər biri bu barədə öz rəyini bildirirdi, lakin onlar kafirlərdən ən qəddarı olanın — lənətlənmiş Əbu Cəhlin təklifini qəbul etməyi qərara aldılar. O təklif etmişdi ki, Qureyş qəbilələrinin hər birindən bir nəfər gənc seçib hər birinə iti qılınc verilsin ki, onlar birlikdə sənə sarsıdıcı zərbə endirsinlər. Belə olduqda sənin qətlinə görə məsuliyyət bütün Qureyş ailələrinin üstünə düşəcəkdi və Haşimin nəsli isə qan bahası almaqla kifayətlənəcəkdi, çünki axı onlar bütün qureyşlilərdən eyni vaxtda intiqam ala bilməzdilər. Sui-qəsdçilər gecə vaxtı pusqu qurmağı və sən yuxudan oyanan zaman üsünə hücum etməyi qərara aldılar.\nMuhəmməd Peyğəmbər (ona Allahın salavatı və salamı olsun!) səmadan nazil olan vəhy vasitəsilə sui-qəsddən xəbər tutdu. O, evdən çıxaraq qureyşlilərin başına qum səpdi və görünmədən onların yanından keçib getdi. Allah belə etdi ki, onlar onu (ona Allahın salavatı və salamı olsun!) görmədilər. Onlar onun (ona Allahın salavatı və salamı olsun!) evdən çıxmasının uzun çəkdiyini gördükdə, yanlarına bir nəfər gəlib dedi: “Qoy Allah əməllərinizi puç eləsin! Muhəmməd artıq evdən çıxmış və başınıza da qum səpmişdir”. Ancaq bundan sonra onlar başlarındakı qumu təmizləməyə başladılar.\nAllah Öz Elçisini (ona Allahın salavatı və salamı olsun!) sui-qəsdçilərdən qorudu və ona (ona Allahın salavatı və salamı olsun!) Mədinəyə hicrət etməyə razılıq verdi. Orada Allah ona (ona Allahın salavatı və salamı olsun!) çoxsaylı mühacir və ənsarlardan ibarət olan səhabələrlə kömək göstərdi. Onun (ona Allahın salavatı və salamı olsun!) dini yayıldı və bir-neçə il keçdikdən sonra o (ona Allahın salavatı və salamı olsun!) Məkkəni və onun əhalisini fəth etdi. Onlar onun (ona Allahın salavatı və salamı olsun!) qarşısında müti oldular və hakimiyyətini qəbul etdilər, halbuki o (ona Allahın salavatı və salamı olsun!) əvvəlcə öz doğma şəhərini, həyatı üçün təhlükə yarandığına görə, gizlicə tərk etmişdi. Öz qullarının qayğısına qalan Allah Pak və Müqəddəsdir və Ona müqavimət göstərməyə gücü çata biləcək bir məxluq yoxdur!\nTarix: 17.03.2010 | Oxunma sayı: 704 baxış\nNamazın vaxtları - 50. 046 baxış\nSIXINTI VƏ KƏDƏRİ ARADAN QALDIRAN 5 ZİKR - 42. 626 baxış\nYENİ DOĞULMUŞ KÖRPƏ ÜÇÜN EDİLƏCƏK 6 ŞEY - 24. 993 baxış\nBağışlanma diləmək və tövbə etmək


Kimya Problemləri İnstitutunun elmi nailiyyətləri\nBu, danılmaz bir həqiqətdir ki, dünya şöhrətli siyasətçi Heydər Əliyevin 1993-cü ilin iyun ayında Azərbaycan xalqının çağırışı ilə Bakıya qayıdışı respublikanın inkişafı üçün yeni tarixi şərait yaratdı.\nElmə, alimə həmişə yüksək qiymət verən ulu öndər Heydər Əliyevin diqqət və qayğısı sayəsində Azərbaycanın elm məbədgahı - Elmlər Akademiyası yenidən dirçəliş yoluna qədəm qoydu.\nMöhtərəm Heydər Əliyevin 2001-ci il 15 may tarixli Fərmanı ilə Azərbaycan Elmlər Akademiyasına "Milli Elmlər Akademiyası" statusunun təsis edilməsi bu elm ocağının hərtərəfli inkişafı üçün yüksək səviyyədə hüquqi zəmin yaradıb. Akademiyanın elmi istiqamətləri və elmi- tədqiqat işlərinin planları ekspertizadan keçib, onun strukturunun təkmilləşdirilməsi sahəsində konkret tədbirlər görülüb.\n2002-ci ilin may ayında elmi-texniki potensialın istifadəsinin səmərəliliyini artırmaq və prioritet istiqamətlərə yönəltmək məqsədi ilə Azərbaycan Respublikası Nazirlər Kabinetinin və Azərbaycan Milli Elmlər Akademiyasının Rəyasət Heyətinin qərarlarına əsasən akademik M.Nağıyev adına Kimya Texnologiyasının Nəzəri Problemləri (1965) və Qeyri-üzvi və fiziki kimya (1935) institutlarının bazasında Azərbaycan MEA-nın akademik M.F.Nağıyev adına Kimya Problemləri İnstitutu yaradılıb.\nBu institutun əsas elmi istiqamətləri Azərbaycanın mineral sərvətlərinin kompleks emalı və yerli xammal əsasında mühüm monomerlərin və üzvi birləşmələrin sintezi üçün yeni yüksək effektivliyə malik texnoloji proses və aparatların işlənib hazırlanmasının, müəyyən fiziki-kimyəvi xassələrə malik perspektiv maddələrin sintezinin, effektiv sorbentlərin və katalitik sistemlərin alınmasının, kimyəvi reaksiyaların kinetika və mexanizminin tədqiqinin, metalların korroziyadan mühafizəsinin və elektrokimya üsullarının elmi əsaslarının yaradılmasından ibarətdir.\nHazırda institutda 22 laboratoriya və 1 şöbə fəaliyyət göstərir. Elmi personal AMEA-nın 3 həqiqi, 5 müxbir üzvündən, 38 elmlər və 202 fəlsəfə doktorundan ibarətdir və işçilərin ümumi sayı 545 nəfərdir.\nİnstitutda mürəkkəb kimya texnoloji sistemlərinin modelləşdirilməsi və optimallaşdırılması istiqamətində elmi-tədqiqat işləri müvəffəqiyyətlə davam etdirilir.\nBu günlərdə AMEA-nın akademik M.F.Nağıyev adına Kimya Problemləri İnstitutunun İnformasiya, patent tədqiqatları və innovasiya şöbəsinin rəhbəri, texnika üzrə fəlsəfə doktoru Manaf Manafovdan aldığımız məlumatlardan - son iki ildə (2010-2011) institut tərəfindən işlənmiş ən perspektivli tədqiqatlar nəticəsində patent almış ixtiralardan nümunə kimi aşağıdakıları göstərmək olar.\nZənginləşdirilmiş superfosfatın alınma üsulu\nİxtira zənginləşdirilmiş superfosfatın alınması üsuluna aiddir.\nBu ixtiranın məqsədi zənginləşdirilmiş superfosfatın alınması prosesinin intensivləşdirilməsi və sulfat, fosfat turşularının sərfinin azaldılmasıdır.\nİxtiranın müəllifləri - A.M.Əliyev, M.Alosmanov və A.Rzayevadır.\nFojazit tipli Na - Mg seolitin alınma üsulu\nBu ixtira kimya və neft kimyası sənayesində sorbent və katalizator kimi tətbiq olunan sintetik seolitlərin istehsal sahəsinə aiddir.\nİxtiranın müəllifləri - D.M.Qənbərov, S.B.Əliyeva, Q.M.Əliyeva, F.Cəlaləddinov və H.Məmmədovadır.\nİzoyağ aldehidinin alınma üsulu\nİxtira izoyağ aldehidinin alınma üsuluna aiddir və B5 vitamininin (pantoten turşusu), valin və leysin kimi aminturşuların, izobutanolun istehsalında, repellentlərin (məs. 2, 2, 4-trimetilpentan-1,3 diol), kiflənmə inhibitorlarının, insektisidlərin və s. alınmasında istifadə oluna bilər.\nBu ixtiranın müəllifləri - A.M.Əliyev, Z.Əlixanov, Ə.Sarıcanov və S.Məcidovadır.\nMürəkkəb efiraminspirtlərin alınma üsulu\nİxtira sənayenin müxtəlif sahələrində, o cümlədən əczaçılıqda istifadə olunan mürəkkəb efiraminspirtlərin alınma üsuluna aiddir.\nİxtiranın məqsədi mürəkkəb efiraminspirtlərin sadələşdirilmiş alınma üsulunun yaradılması, məqsədli məhsulun çıxımının artırılması və reaksiyanın temperaturunun aşağı salınmasıdır.\nBu ixtiranın müəllifləri - S.K.Şərifova və S.B.Zeynalovdur.\nPoladın korroziyadan mühafizəsi üçün inhibitor\nİxtira metalların korroziyadan mühafizə sahəsinə aiddir və ikifazalı (karbohidrogen-elektrolit) və turş mühitlərdə poladın qorunmasında istifadə oluna bilər.\nİxtiranın məqsədi ikifazalı (karbohidrogen-elektrolit) və turş mühitdə poladın korroziyadan qorunma dərəcəsini artırmaqdır.\nBu ixtiranın müəllifləri isə - İ.F.Məmmədyarova, D.H.Səlixanova, K.C.Şirinov, A.M.Kazımov, D.Ə.Baxışova, H.M.Tahirov, S.H.İbrahimova və T.L.Hüseynzadədir.


Ferrari uğursuzluqlardan dərs çıxarmır? | Formula1 Azərbaycanda\nFerrari komandası son 6 ay ərzində həm Ceyms Əllisonu, həm də Dirk de Biri itirməsinə baxmayaraq, Sercio Markionne yeni mövsümdə komandasına güvənir.\n25 Fevral 2017, 06:11\nF-1.az xatırladır ki, Ceyms Əllison komandadan ayrıldıqdan sonra Ferrari-nin texniki şöbəsində önəmli dəyişikliklər edilmişdi. İtalyanlar Əllisonun əvəzinə təcrübəli mühəndis gətirməkdənsə, komanda daxilindəki işçilərə şans vermişdilər.\nBeləliklə, komandanın baş motorçusu Mattia Binotto komandanın texniki direktoru, Ferrari-nin GT layihələrində aerodinamika üzərində işləyən Enriko Kardille Formula1 komandasının aerodinamika şöbəsinin başçısı təyin edilmişdi. Bundan başqa Ferrari fransalı David Sançesi baş konstuktor vəzifəsinə gətirmişdi.\n“Qırmızılar”ın təyinatları bununla bitməyib. Rori Börn də komandaya qoşulub və italyanlar ondan 2017-ci və 2018-ci bolidlərinə fokuslanmağını istəyiblər.\nAmma bütün bunlar baş verən zaman hamı gözləyirdi ki, Ferrari komandası Pəddi Lounu transfer etsin. Amma “Şahə qalxan atlar” bu transferi həyata keçirmək üçün heç bir hərəkət etməyiblər.\nSercio Markionne: “Avqustdan bəri iş rejimimiz dəyişib. Artıq pulumuzu və resurslarımızı doğru yerlərə yönləndiririk. Düzdür, itirmək istəmədiyimiz bəzi mühəndislərimizi itirdik. Amma bu hallar bütün komandalarda olur. Bizim lazımi qədər təchizatımız var və buna görə də super qəhrəmana ehtiyacımız yoxdur”.\nFormula1 üzrə 4 qat Dünya Çempionu və Ferrari-nin sabiq sürücüsü Alen Prost bildirib ki, Ferrari 2017-ci ildə çempion ola bilməyəcək: “Reqlament dəyişən zaman Ferrari heç vaxt zirvədə ola bilməyib. Buna görə də Ferrari sürücülərinin çempionluq şanslarını yüksək qiymətləndirmirəm. Məncə, bu il əsas mübarizə Mercedes və Red Bull arasında olacaq. Hər iki komandanın şansları bərabərdir”.\nRory Byrne, Scuderia Ferrari Mission Winnow, Paddy Lowe, James Allison, Sergio Marchionne, Dirk de Beer\n16, Aprel - 17:346017\n17, Aprel - 11:415691\n17, Aprel - 17:474750


Azad edilən ərazilərdə 100 hektara yaxın sahədə ağac əkiləcək - Veteninfo.Az\n29.10.2021 - 11:58\nVeteninfo.az Report-a istinadən xəbər verir ki, bunu ekologiya və təbii sərvətlər nazirinin müavini Vüqar Kərimov bildirib.\nV. Kərimov bildirib ki, bütün tinglər nazirliyin ting təsərrüfatlarında yetişdirilib və meşələrə uyğun növlər seçilir: “Abşeronda həmişəyaşıl ağaclar və həmişəyaşıl meyvə ağacları əkilir. Ən böyük ərazi isə Xocahəsəndədir. 100 hektara yaxın ərazidə artıq ağac əkini tamamlanmaqdadır. Həmkar şirkətlərin də dəstəyindən yararlanırıq. 20 oktyabrdan payız əkin mövsümünə start verilib. Gələn həftədən həm nazirliyin, həm İDEA İctimai Birliyinin və digər dost qurumların iştirakı ilə ağaclar əkiləcək. Noyabrın 1-dən isə Aran rayonlarında əkin işlərinə başlanılacaq. Ümumi planımız 800 min ağacın əkilməsidir”.


Baş Nazirin Katibliyinin yeni rəisi kimdir? Azmedia.az\nBaş Nazirin Katibliyinin yeni rəisi kimdir?\nÖlkə 3 Dekabr 2019, 18:41\nBu gün, 2019-cu ilin dekabrın 03-də, Baş nazir Əli Əsədovun Sərəncamı ilə Ələsgər Ələsgərov Baş Nazirin Katibliyinin rəisi vəzifəsinə təyin edilib.\nAzmedia.Az bildirir ki, Ə.Ələsgərov 2019-cu ilin oktyabrın 22-dən Baş nazirin köməkçisi vəzifəsində çalışırdı.\nO, 2005-2009-cu illərdə Azərbaycan Dövlət İqtisad Universitetində Beynəlxalq iqtisadi münasibətlər, 2010-2014-cü illərdə Bakı Dövlət Universitetində hüquqşünaslıq, 2016-2019-cu illərdə Azərbaycan Respublikası Prezidenti Yanında Dövlət İdarəçiliyi Akademiyasında Dövlət Qulluğunun Təşkili və İdarəedilməsi ixtisasları üzrə təhsil alıb.\n2013-cü ilədək müxtəlif dövlət orqanlarında çalışıb. 2013-cü ildən isə Azərbaycan Respublikası Prezident Administrasiyasında Prezidentin iqtisadi məsələlər üzrə köməkçisinin xidmətində müxtəlif vəzifələrdə çalışıb.


Bu il Qaxda 473 hektar sahədə tütün əkini proqnozlaşdırılır - FOTO -\n09:28 | 20 Aprel, 2021\nQax rayonunun təsərrüfatlarında istixana şəraitində yetişdirilmiş tütün şitillərinin sahələrə köçürülməsinə başlanılıb. İlk olaraq fermer Telman Şahmalıyevə məxsus təsərrüfatda tütün əkininə start verilib. Şotavar kəndi ərazisində yerləşən bu təsərrüfatda mövsümün ilk günündə 2 hektaradək sahəyə tütün şitilləri köçürülüb. Fermer bu il 30 hektar sahədə tütün əkməyi planlaşdırır.\nQurum rəsmisinin sözlərinə görə, builki mövsümdə rayonun təsərrüfatlarında 473 hektarda tütün əkini nəzərdə tutulur. Qaxlı fermerlər cari ildə əsasən “Virciniya botaniki” növlü tütün yetişdirəcəklər. Tütün istehsalı ilə əlaqədar 50 fermerlə müqavilə bağlanılıb. Şitillərinin yetişdirilməsi üçün istehsalçılar tərəfindən ümumi sahəsi 8160 kvadratmetr olan sadə istixanalar hazırlanıb.\nXatırladaq ki, ötənilki mövsümdə qaxlı fermerlər 496,4 hektar sahədən 755 ton quru tütün əldə ediblər. Tütün istehsalı əvvəlki illə müqayisədə 202 tondan çox artıb.


Xırdalanda dağıntılar altından 5 nəfər çıxarıldı – VİDEO – YENİLƏNDİ\nPosted in Cəmiyyət, Hadisə, Xəbər Xətti\nadmin 21:09 / 25 Yanvar 2021\nXəbər verildiyi kimi, Abşeron rayonu, Xırdalan şəhəri, 27-ci məhəllə adlanan ərazidə yerləşən və partlayış nəticəsində uçqun baş vermiş ikimərtəbəli fərdi yaşayış evində Fövqəladə Hallar Nazirliyinin qəza-xilasetmə qüvvələri tərəfindən axtarış-xilasetmə əməliyyatı aparılır. Müstəqil.Az Modern.az-a istinadla xəbər verir ki, hadisə ilə əlaqədar Fövqəladə Hallar nazirinin müavini general-leytenant Etibar Mirzəyev hadisə yerindədir.\nGörülmüş operativ tədbirlər nəticəsində FHN-in xilasediciləri tərəfindən dağıntı altından 5 nəfər xilas olunaraq aidiyyəti üzrə təhvil verilib.\n20:31 Abşeron rayonu, Xırdalan şəhəri, 27-ci məhəllə adlanan ərazidə yerləşən və partlayış nəticəsində uçqun baş vermiş ikimərtəbəli fərdi yaşayış evində Fövqəladə Hallar Nazirliyinin (FHN) qəza-xilasetmə qüvvələri tərəfindən axtarış-xilasetmə əməliyyatı davam etdirilir.\nFHN-dən verilən məlumata görə, görülmüş operativ tədbirlər nəticəsində FHN-in xilasediciləri tərəfindən dağıntı altından daha bir nəfər xilas olunaraq aidiyyəti üzrə təhvil verilib. Bununla da xilasedicilər tərəfindən xilas edilmiş vətəndaşların sayı 3-ə çatıb.\n25 yanvar 2021-ci il tarixində Fövqəladə Hallar Nazirliyinin “112” qaynar xəttinə Abşeron rayonu, Xırdalan şəhəri, 27-ci məhəllə adlanan ərazidə uçqunla nəticələnən partlayış hadisəsinin baş verməsi barədə məlumat daxil olub.\nMüstəqil.az FHN-in saytına istinadən xəbər verir ki, dərhal əraziyə FHN-in müvafiq qüvvələri cəlb olunub. Əməliyyat şəraiti qiymətləndirilərkən məlum olub ki, uçqun ikimərtəbəli fərdi yaşayış evində baş verib, partlayış dalğasının təsirindən yaxınlıqdakı binaların şüşələri sınıb. FHN-in əməkdaşları tərəfindən operativ olaraq biri qadın və biri uşaq olmaqla iki nəfər xilas edilərək aidiyyəti üzrə təhvil verilib. Dağıntı altında qalan şəxs və ya şəxslərin olması ehtimalı nəzərə alınaraq axtarış-xilasetmə əməliyyatı davam edir.\nBaxış sayı 102\nVulkanın püskürdüyü yerdən – Video\nMaykl Cekson yaşayır: şok iddia yenidən gündəmdə – Video\nKəlbəcər ucalığı… – Rəfail Tağızadə yazır\nMənim üçün “Faiq kimi olmaq” insan olmaqdır\n← “Azərbaycan və Ermənistan arasında əldə olunan sülhü alqışlayırıq”\nMilli Məclisin komitəsi Qarabağda İCLAS KEÇİRƏCƏK →


Valyuta məzənnəsi Lat Latviya (LVL) Qədər ABŞ dolları (USD) Forex valyuta bazarında yaşamaq\nFOREX valyuta məzənnələri yeniləmə: 03/08/2020 10:39\nLat Latviya Dollar İndi Forex valyuta bazarında qiymət 03 Avqust 2020\n10:39:35 (59 saniyə forex dərəcəsi yeniləmə)\nForex valyuta birjasında 1 Lat Latviya ABŞ dolları məzənnəsi 0.0000 ABŞ dolları. Hər 30 saniyədə Lat Latviya ABŞ dolları nisbətinə baxın. Mövcud məzənnə saytda mümkün qədər tez mövcuddur. Forex-də Lat Latviya ABŞ dolları nisbətindəki dəyişikliklərə müxtəlif dövrlər baxıla bilər.\nForex ticarət chart ABŞ dolları - Lat Latviya yaşamaq, 03 Avqust 2020\nForex ticarət chart Lat Latviya Qədər ABŞ dolları yaşamaq, 03 Avqust 2020\nLat Latviya Lat Latviya məzənnəsinin Lat Latviya qrafiki bizim səhifəmizdə təqdim olunur. veb saytı. Forex-də Lat Latviya nı ABŞ dolları effektiv şəkildə izləmək üçün onu qrafikdə göstəririk. Diaqramdakı bütün məzənnə dəyişikliklərini tez bir zamanda qeyd etmək olar. Məzənnə qrafiki avtomatik olaraq hər 30 saniyədə dəyişir.\nÇevirmək Lat Latviya Qədər ABŞ dolları Lat Latviya Qədər ABŞ dolları Valyuta məzənnəsi Lat Latviya Qədər ABŞ dolları məzənnə tarixi\nOnline ticarət Lat Latviya (LVL) üçün ABŞ dolları hazırda\nValyuta məzənnəsi dəyişikliklərini hər dəqiqə izləyə bilərsiniz. 0.0000 USD dəqiqədə Lat Latviya (LVL) artdı. ) ABŞ dolları. Cədvəldə hər dəqiqə Lat Latviya ABŞ dolları nisbətləri göstərilir. Hər dəqiqə məzənnədəki dəyişiklikləri müqayisə etmək rahatdır.\nOnline ticarət Lat Latviya (LVL) üçün ABŞ dolları son saat ticarət\nVeb saytımızda saatda məzənnə. Bu saatda Lat Latviya (LVL) ABŞ dolları dinamikası bu gün - 0.0000 USD. 10 saat ərzində Lat Latviya ABŞ dolları üçün bir saatlıq məzənnə. Fərqi görmək üçün əlverişli olması üçün saatda Lat Latviya dəyərləri cədvələ yerləşdirilmişdir.\nOnline ticarət Lat Latviya (LVL) üçün ABŞ dolları Bugünkü trend 03 Avqust 2020